
Forsiden: 

Kuglelyn er et gådefuldt fænomen. 
Ikke mindre end fem procent af 
befolkningen har set et kuglelyn. I 
mange år blev det forklaret som en 
optisk illusion. Men så, efter ansete 
videnskabsmænd selv havde set 
dem, blev kuglelyn gradvist accep¬ 
teret som et virkeligt, men dog my¬ 
stisk fænomen. Hvilken forskel er 
der på kuglelyn og ufoer? Og hvor¬ 
for er militære videnskabsmænd så 
interesserede i at finde svaret? Læs 
artiklen ”Et besynderligt fænomen”. 
(Tegning: © 2003 The Boeing 
Company) 

Skandinavisk UFO Information 
SUFOI 

Postboks 6, 2820 Gentofte 

1) SUFOI er en forening, der har til 
formål at bidrage til forståelsen af ufo¬ 
fænomenerne ved indsamling og bear¬ 
bejdning a fkildemateriale (observati¬ 
onsberetninger, forsøgsresultater, bøger 
m.m.), samt at udbrede kendskabet til 
emnet ved publikationer, foredrag og 
anden udadvendt virksomhed. 

2) Det er SUFOFs opfattelse, at kilde¬ 
materialet udgør et vigtigt grundlag for 
undersøgelser og oplysningsarbejde ud 
fra en seriøs og kritisk synsvinkel. 

3) Ved et ufofænomen forstår vi en 
beretning om et himmelfænomen, hvis 
væsentligste kendetegn er, at det selv 
efter en nøje undersøgelse foretaget af 
kompetente personer, ikke kan forkla¬ 
res som værende et kendt fænomen. 

4) Da fænomenerne endnu er uopkla¬ 
rede, ønsker SUFOI ikke at fremhæve 
eller afvise nogen bestemt teori om 
deres art eller oprindelse. 

SUFOI ledes af repræsentantskabet. 

Formand 

Kim Møller Hansen, Eilekiersvej 14, 
Benløse, 4100 Ringsted. 

Områdeansvarlige 

Rapportarbejde 

Toke Haunstrup, Skippingevej 25, 
Særslev, 4460 Snertinge. 59 26 89 79-13. 

Udgivelser 

Kim Møller Hansen 

Informationsarbejde 

Peter Nørgaard, Lyngbygade 86, st.tv., 

8600 Silkeborg. 86 82 64 02. 

Flemming O. Rasmussen, Rugmarken 
2, 8520 Lystrup. 86 22 53 24. 

Øvrige repræsentantskab 

Per Andersen (regnskabsafdeling), 
Jyllingevej 111, 2720 Vanløse. 

Jørgen Bengtvig (arkivar). Galgebak¬ 
ken Skrænt 3-15A, 2620 Albertslund. 

43 64 44 69. 

Torben Birkeholm. Aadalsvej 16, 

9210 Aalborg SØ. 98 14 70 97. 

Jan Hansen (ekspedition), Posekærvej 
42, 6200 Aabenraa. 

Ole Henningsen, Duegård, Højrebyvej 
59, 4920 Søllested. 54 94 11 69. 

Henrik Klinge Pedersen, Købmager- 
gade 59, 1., 1150 København K. 

Asle Nielsen Vestervold 7, 2. m.f., 

7800 Struer. 40 72 11 17. 

Bo Nielsen, Søndermarken 1, 8752 
Østbirk. 86 28 31 91. 

3540 Lynge. 48 18 94 49. 

Lars Thomas (konsulent), Ægirsgade 
49, 3.th„ 2200 København N. 

35 83 84 81. 


Kan ET finde os? 


Der findes en skrøne/ der er så populær/ at næ¬ 
sten alle tror på den, nemlig at der svømmer 
alligatorer rundt i kloakkerne under New York. 

En anden skrøne/ der er næsten lige så populær/ 
handler om, at det eneste menneskeskabte, som 
astronauterne kan se fra rummet, er Den kinesi¬ 
ske Mur. Glem det. Den kinesiske Mur er omkring 
tre meter bred, og selv fra så lav højde som 350 
km (den højde, som rumfærgerne flyver i) har 
muren en vinkel på 1/20 af et bueminut. Menne¬ 
skets øje kan kun opfatte genstande, der er over 
to bueminutter, hvilket betyder, at øjet ikke kan 
se muren. Med en god kikkert bliver både mu¬ 
ren, for ikke at tale om mindre spændende ting 
såsom de store motorveje, dog synlige fra rum¬ 
met. Fremmede væsner kan altså fra en afstand 
på nogle få hundrede kilometer uden besvær se 
de ting, som vores civilisation har skabt. De ville 
så uden tvivl være klar over, at der er teknolo¬ 
gisk veludviklede væsner på Jorden. Men hvor 
synlige er vi for fremmede væsner længere væk? 


I det 19. århundrede foreslog den 
østrigske fysiker Joseph von Lit- 
trow (1781 - 1840), at man gravede 
gigantiske, geometriske figurer i 
Sahara Ørkenen som en slags sig¬ 
nal. Udgravningerne skulle så fyl¬ 
des med vand og petroleum og an¬ 
tændes om natten for at fange mars- 
boernes opmærksomhed. Figurerne 
i ørkenen skulle være rundt regnet 
25 km brede. Det ville kræve et 10- 
meter Keck-teleskop anbragt på 
toppen af fx Olympus Mons (her er 
de atmosfæriske forstyrrelser 
mindst), hvis figurerne skulle ses 
fra Den røde Planet. Hvis der eksi¬ 
sterede avancerede marsboere, ville 
de formodentlig være i stand til at 
bygge et sådan teleskop og beundre 
von Littrows flammende grøftegra- 
veri. 

Dette er blot et at de tidligste 
forsøg på at indlede en flirt med de 
nærmestboende aliens, men kernen 
i sagen er denne: Hvis der befinder 
sig intelligente væsner et eller andet 
sted i solsystemet, ville det rent 
teknologisk være en let sag for dem 
at spore de moderne homo sapiens, 
Sahara-grøfter eller ej. 

Men hvad så med aliens, som 
bebor andre verdener ved andre 
stjerner? Hvor let ville det være for 



dem at finde ud af, at vi eksisterer? 
Måske har de allerede bygget store 
teleskoper, som kan spore andre 
planeter. Disse teleskoper kan 


AF SETH SHOSTAK 
SENIOR-ASTRONOM 
VED SETI INSTITUTE 


Olympus Mons på 
Mars er solsyste¬ 
mets største vulkan. 
Denne skjoldvulkan 
er 25 km høj og 
har en diameter på 
550 km. 

(Foto: NASA) 


► 










4 UFO-NYT 4/2003 


SETI 


Om natten udsender 
Jorden masser af 
lys fra byer, bræn¬ 
dende naturgas og 
anden menneskelig 
aktivitet. 

(Foto: Craig May- 
hexv og Robert Sim- 
mon, NASA GSFC) 


være magen til og måske endda 
lidt bedre end dem, som NASA vil 
sende i kredsløb om Jorden inden 
for det næste dusin år. Med dem vil 
de kunne finde Jorden. Med meget 
større og bedre teleskoper ville de 
være i stand til at finde vores planet 
i en afstand på hundrede eller endda 
tusinde lysår. Og ikke nok med det, 
de ville også kunne foretage spek- 
troskopiske analyser af det lys, som 
vores atmosfære reflekterer, og på 
den måde finde ud af, at den inde¬ 
holder store mængder af ilt og me¬ 
tan, hvilket afslører Jordens biologi. 

Med andre ord kan aliens - selv 
om de er forholdsvis langt borte - 
foretage sikre astronomiske obser¬ 
vationer, som kan bevise, at den 
tredje planet fra Solen er vært for 
liv. Hvis biologien er den samme 
overalt i kosmos, er Jorden blot et 
nummer på en lang liste over verde¬ 
ner med liv, som en alien universi¬ 
tetsstuderende har samlet. Opdagel¬ 
sen vil måske ikke fremkalde den 
store ophidselse blandt de ekstrater- 
restriale. Men bevis på intelligente 
beboere på denne planet ville. 

Men hvordan kan aliens finde ud 
af, at der går intelligente skabninger 
rundt på Jorden? For dem vil det 
være ekstremt besværligt at se Den 
kinesiske Mur, lys fra vores byer 
og selve byerne. Men som de fleste 
ved, afslører vores radiosignaler, at 
der er intelligente væsner på Jorden. 
Aliens kan ”høre” os meget lettere, 
end de kan se os. 

Radioen blev opfundet i det 19. 
århundrede, og i begyndelse af 
1920’erne kom der for alvor gang i 
radioudsendelserne. Med desværre 
sendte man dengang med meget lav 
effekt og på meget lave frekvenser. 


Problemet med radiotransmis¬ 
sioner på lave frekvenser er, at 
radiobølgerne reflekteres af Jordens 
ionosfære og derfor ikke fortsætter 
ud i rummet. Men i begyndelsen af 
1950’erne begyndte vi at sende med 
større effekt og på højere frekvenser 
- radar, FM-radiofoni og tv-trans- 
missioner. Disse signaler forlod 
planeten og fortsatte ud i rummet 
mod stjernerne. 

En moderne tv-sender kan sende 
med en effekt på omkring en me¬ 
gawatt. Da den ikke sender i en 
bestemt retning, spredes signalet, 
og en stor del af det fortsætter ud 
i rummet. Det er dog meget svagt, 
når det engang når til et andet sol¬ 
system. Forestil dig, at et af vores 
første tv-programmer er nået ud til 
en planet omkring 50 lysår borte. 
For at modtage det svage signal blot 
nogle få minutter, kræver det, at 
man har en antenne på 1.200 hektar 
forbundet med en meget følsom 
modtager. Det er godt nok lidt af en 
antenne, men ikke umulig at bygge, 
så aliens er i stand til det. Hvis de 
ekstraterrestriale af uforklarlige 
grunde ønsker at se hele program¬ 
met, skal de bygge en antenne, der 
er omkring 30.000 gange større (på 
størrelse med staten Colorado). Be¬ 
sværligt, men muligt. 

Det vil være lettere at modtage 
signalerne fra de militære radarer. 

De store radarer sender typisk 
med mange megawatt og er meget 
retningsbestemte. De udsender ra¬ 
diosignalet i en stråle med en vinkel 
på en til to grader. Der er så mange 
af den slags radarer, at de på et 
givet tidspunkt dækker en procent 
af himlen. Signalet fra de mest 
kraftige kan modtages i en afstand 


på 50 lysår, og få minutter kræver 
kun en antenne med en diameter 
på omkring 30 m. Rent faktisk er 
disse militærradarer de eneste, der 
regelmæssigt sender signaler, der er 
kraftige nok til at krydse de inter¬ 
stellare afstande, så de er egnede til 
vores eget lille SETI-eksperiment. 

Og sidst, men ikke mindst. Med 
en radioteknologi, der er bare lidt 
bedre end vores, kan homo sapiens 
spores over en afstand på i hvert 
fald 50 lysår. Inden forden afstand 
er der omkring 5.000 stjerner, der 
har haft den fornøjelse, at de alle 
har modtaget tv-signaler fra Jorden. 
Og hver eneste dag bliver et nyt 
stjernesystem udsat for signaler fra 
Jorden. 

Men selv om vi er meget op¬ 
timistiske i vores antagelser med 
hensyn til udbredelsen af kosmisk 
intelligens, er det usandsynligt, at 
der findes andre civilisationer inden 
for en afstand på 50 lysår. Det er en 
alt for kort afstand. Vi er uden tvivl 
på en eller anden alien students da¬ 
taliste som en verden med liv, men 
uden en fodnote, der siger intel¬ 
ligent liv. 

Vi er de nye børn på legeplad¬ 
sen, og så er det bedst at tro på, at 
ingen af de andre børn ved, at vi er 
her. □ 

Kilde: 

www.space.com/ - for 













Ufoer og radar 


UFO-NYT 4/2003 5 


Engle på radar 


I UFO-Nyt nr. 2 fortalte seniorsergent Georg Sylvest Pedersen om ufo-fæ¬ 
nomener observeret på radar på Færøerne i vinteren 1965. Denne beret¬ 
ning vil vi følge op på i de kommende numre/ når tilstrækkelige oplysnin¬ 
ger er indsamlet. Her beskrives nogle af principperne for radar, ligesom vi 
gengiver hændelser, hvor der er registreret uidentificerede radarmål. 


Radar og Anden Verdenskrig 

På internetadressen www.hok.dk/ 
tgr/ek/e k-2.htm (underside hos 
Hærens Operative Kommando/Tele¬ 
grafregimentet) har man mulighed 
for at læse en detaljeret beretning 
om den elektroniske krigsførelses 
historie, herunder følgende korte 
uddrag om udviklingen af radar 
- specielt anvendelsen i starten af 
Anden Verdenskrig: 

”Radaren (Radio detection and 
ranging) blev udviklet omtrent 
samtidig i Tyskland og England, 
begyndende i 1934. Det første tyske 
fly-varslingsudstyr, kaldet FREYA 
(125 MHz, rækkevidde i 120 km), 
og den første maritime radar SE- 
ETAKT (375 MHz, rækkevidde 15 
km) stod færdig i 1938. Den første 
WURZBURG (560 MHz, række¬ 
vidde 40 km), også til flyvarsling, 
var færdig 1939. Ved krigsudbrud¬ 
det havde tyskerne 8 FREYA-statio- 
ner (2 på Helgoland, 2 på Sild, 2 på 
Wangerooge, 1 på Borkum og 1 på 
Norderney). W0RZBURG kunne 
først tages i brug i sommeren 1940. 

Englænderne havde ved krigsud¬ 
bruddet 18 radarstationer (CHAIN 
HOME) til flyvarsling langs Kanal¬ 
kysten (25 MHz, rækkevidde knapt 
200 km), men intet maritimt udstyr. 
Til gengæld var de foran i udvik¬ 
lingen af flybårne radarudstyr. De 
første forsøg med ASV (Airborne 
search for surface vessels) blev ud¬ 
ført i september i 1937. 

Ingen af parterne havde ved 
krigsudbruddet kendskab til modpar¬ 
tens radarudvikling. Lederen af den 
engelske radarforskning, dr. Robert 
Watson-Watt, ”ferierede” 1937 ved 
den tyske Østersøkyst uden at finde 
antydning af radartårne. Og tyskerne 
foretog i august 1939 et par flyv¬ 
ninger med zeppeliner langs den 
engelske kyst uden at kunne opfange 
nogen radarsignaler. Det kom derfor 
som en gensidig overraskelse, at 
modparten kendte hemmeligheden. 

I løbet af 1940 fik de to parter 
ad forskellige kanaler det første 


AF OLE 

HENNINGSEN 


Observation i Blue Book-arkivet 


Det amerikanske Luftvåbens ufo-undersø- 
gelsesprojekt ”Blue Book”, der blev lukket 
i 1969, beskæftigede sig naturligvis i høj 
grad også med indberetninger af uidentifi¬ 
cerede radarmål. Et af disse tilfælde fandt 
sted i staten Michigan i juli 1952: 

Uddrag fra Det amerikanske Luftvåbens ufo 
undersøgelsesprojekt Blue Book, Status Re¬ 
port nr. 8, 31. december 1952, udarbejdet af 
Air Technical Intelligence Center på Wright- 
Patterson Air Force Base i Ohio, USA. 

FORTROLIGT ned klassificeret til 
UKLASSIFICERET 

Beskrivelse af tilfældet: 

Om aftenen den 29. juli 1952 observerede en 
AC&W station i Michigan et uidentificeret 
radarekko på skærmen. Tidspunktet var kort 
før 21.40 CST. Målet blev beregnet til at have 
en hastighed på ca. 800 km/t i retningen 360 
grader i 20 minutter. 

Tre F-94B jagere var i området på øvelses¬ 
flyvning med en B-25. En af jagerne blev af 
GCI bedt om at undersøge det ukendte mål. 
Jageren fjernede sig fra øvelsesområdet i ret¬ 
ningen 270 grader til 20.000 fods højde. GCI 
kaldte op og bad om en visuel undersøgelse 
of klokken 3-området. (Retningen angives 
ofte som en urskive. Kl. 12 er ret forude. Kl. 

3 til højre for betragteren osv.) En kursæn¬ 
dring mod kl. 3 blev påbegyndt, da radarob¬ 
servatøren fik låst sig fast på et mål i retnin¬ 
gen kl. 2.30, 4 miles borte. Det lykkedes kun 
at fastholde genstanden i 30 sekunder. 

Da kursændringen blev foretaget, observe¬ 
rede piloten et kraftigt, strålende, farvet lys. 
Han drejede ind mod lyset i retningen 360 
grader og fulgte det i 20 minutter med en fart 
of ca. 550 km/t i 21.000 fods højde. Lyset 
forblev synligt i retningen mellem kl. 12 og 
kl. 1. Da genstanden blev låst fast, var jage¬ 
ren 20 miles vest for Port Huron i Michigan. 

GCI-radaren havde både det uidentificerede 
mål og F-94’eren på skærmen. Da F-94’eren 
ikke kunne hale ind på objektet, blev det af 



GCI antaget, at objektet satte farten op til 
samme hastighed som F-94erens. 

Kommentarer: 

To andre F-94 jagere var i luften, men de 
fortsatte øvelsesflyvningen med B-25’eren og 
var ikke i området på observationstidspunktet. 
Stjernen Capella var i retning af F-94’erens 
flyveretning, og jageren ville have fløjet 
direkte hen imod den. Den stod meget lavt 
i den vestlige horisont og kan se ud til at 
skinne grønt, blåt, rødt osv. Til at begynde 
med blev det antaget, at det var den, piloten 
havde set, men da det blev konstateret, at 
både F-94’eren og UFO’et blev sporet på 
GCI-radarskærmen, er Capella en tvivlsom 
forklaring. 

Det kunne antages, at der var tale om en 
række sammenfaldende vejrfænomener, der 
påvirker radaranlægget, samt observationer 
af Capella, men dette vil være at gå for vidt i 
gætterierne. En ballon kan udelukkes, da ha¬ 
stighederne er for store, selv for en jetstrøm. 
Man konstaterede tre svage inversioner i un¬ 
der 10.000 fods højde. □ 

Konklusion: 

Ukendt 

FORTROLIGT nedklassificeret til 
UKLASSIFICERET 

Ufoer og radar 


Kraftigt tordenvejr 
set på mobilt radar- 
anlæg ved Spring 
Lake, New Jersey. 
Gengivet i ”AAF 
Manual 105-101-2 
Radar Storm De- 
teet ion" udgivet af 
Hovedkvarteret for 
Den amerikanske 
Hærs Flyvetropper, 
august 1945. 

(Foto: NO AA Photo 
Library) 



kendskab til situationen hos mod¬ 
parten, og i 1941 blev der, navnlig 
fra engelsk side, gjort store anstren¬ 
gelser for at indhente underretning 
om modpartens tekniske stade på 
området.” 

Radarengie på film 


Op gennem halvtredserne, tresserne 
og halvfjedserne blev der ofte ob¬ 
serveret uforklarede radarekkoer, 
bedre kendt som ”engle” på uden¬ 
landske og danske radarskærme. 

I juli-udgaven 2003 af et News- 
letter, der udgives af det engelske 
Royal Air Force Defence Museum 
(RAF Neatishead) skriver Barry 
Fluddart: 

”1 midten af 1957 var jeg som 
senior-officer udstationeret i ef¬ 
terforskningsafdelingen i Flyve¬ 
kommandoens hovedkvarter. Her 
arbejdede jeg i en periode sammen 
med civile forskere på ”engle-pro- 
blemet”. Jeg husker min kontakt 
med dr. David Lack FRS. Ved en 
lejlighed var jeg til stede ved et 
møde, hvor han forklarede om træk¬ 
fuglenes vaner. 

Flyvekommandoens hovedkvar¬ 
ter modtog 35 mm film fra hver 
radarstation. Det var så en af mine 
opgaver at identificere og plotte 
”englene” ind på et kort i et for¬ 
søg på at finde overensstemmelse 
mellem radarstationer, der lå nær 
hinanden. Det var et kæmpearbejde, 
der krævede stor koncentration og 
tålmodighed og skulle gøres dagligt 
og samtidig krævede en hel dags 
arbejde at skulle sammenligne stati¬ 
onernes film med hinanden og sam¬ 
tidig tage den aktuelle vejrsituation 
- dvs. de meteorologiske forhold i 
betragtning. 

Det tog adskillige uger at 
komme frem til et tilfredsstillende 
resultat i dette projekt, og jeg kan 
bekræfte, at senior-officererne, der 
stod for undersøgelserne, var uvil¬ 
lige til at indrømme, at vore små, 
fjedrede venner virkelig kunne 


forårsage sådanne ekkoer på rada¬ 
ren. Men det gjorde større fugle 
virkelig ofte, og jeg kender til et 
tilfælde, hvor jagere blev alarmeret 
og sendt på vingerne for at forfølge 
et radarekko, der viste sig at være 
en kongeørn i 25.000 fods (godt 
8 kilometers) højde i en jetstrøm, 
meget usædvanligt, men ikke desto 
mindre sandt.” 

I en anden artikel skriver muse¬ 
umsleder Doug Robb: 

”... en anden læser minder os 
om, at ”engle” langt om længe 
kunne tilskrives flokke af trækfugle. 
Denne forklaring på problemet 
med de falske radarekkoer på 10 
cm kystbevogtningsradarerne un¬ 
der Anden Verdenskrig har været 
afvist siden 1945. Læseren kan 
huske sådanne falske ekkoer i 1947, 
almindeligvis over Den engelske 
Kanal på type 14 radarer ved GCI 
Wartling nær Eastbourne. 

Flight sergeant Dove, der var 
senior-radaroperatør, fastholdt, 
at disse ekkoer var forårsaget af 
flokke af havmåger, der cirklede 
rundt over havet ved klipperne om¬ 
kring Beachy Head. Indvendingen 
er: Hvordan kan nogle få ikke-re- 
flekterende fugle forårsage ekkoer? 

Teorien var, at årsagen skulle 
søges i statisk elektricitet fra sving¬ 
fjerene, der forårsagede et elektro¬ 
magnetisk felt omkring fuglene. 
Dette felt skabte den reflekterende 
overflade. I lyset af vore dages 
kundskaber og teknologi undrer vi 
os dog over, om F. S. Doves teori er 
et brugbart bud.” 


anvende iltmaske, hvis man flyver 
højere end ca. 14.000 fod. 

En anden deltager betvivler teo¬ 
rien om det elektromagnetiske felt 
om fuglene. Han gør opmærksom 
på, at det er korrekt, at man kunne 
se fugle, insekter og vejrlig på ra¬ 
daren for år tilbage under de rette 
omstændigheder. Radarer placeret 
ved havet kunne endda med de rette 
betingelser se reflektioner fra bøl¬ 
getoppe. 



Radaroperatører ved radarskærmene i 
dansk afdeling af NADGE operations¬ 
kontrol under NATO i 1973. 

{Foto: Forsvarskommandoen) 

Oberstløjtnanten og englene 

Pensioneret oberstløjtnant Kurt 
Abildskov har bl.a. tidligere været 
chef for Flyvestation Tirstrup og 
formand for Havarikommissionen. 
Han fortæller i et interview med 
journalist Kent Krøyer i januar 
1998, at han begyndte sin pilotud¬ 
dannelse i maj 1950 efter tre år i 
Statens Vejrtjeneste. 



(Foto: 

C ond on- rapporten) 


Project-1947 


Det er David Clarke fra Project- 
1947 (en intern diskussionsgruppe 
på internet), der har viderebragt 
disse indlæg fra Royal Air Force 
Air Defence Museums Newslet- 
ter. Oplysningerne har hurtigt givet 
gruppens medlemmer anledning til 
en række kommentarer, bl.a. tvivler 
en af deltagerne på, om man vir¬ 
kelig kunne spore en ørn i 25.000 
fods højde, og om den kan flyve i 
den højde, når man som pilot skal 


Kurt Abildskov har i mange år 
været et fremtrædende medlem af 
den danske ufo-organisation IGAP, 
der ikke er i tvivl om, at Jorden 
til stadighed besøges af fremmede 
rumskibe. 

I interviewet nævnes det, at Kurt 
Abildskov som meteorolog og mi¬ 
litærmand er fuldstændig klar over, 
at mange hændelser har en naturlig 
forklaring. Meteorologiske fæno¬ 
mener kan være meget specielle, og 
ny militærteknologi har det med at 
blive afprøvet hemmeligt i årevis. 

Ufoer og radar 


Om radarenglene siger han: 

”De såkaldte ’engle’, som op¬ 
trådte på radarskærmene, viste sig 
at være fugletræk.” 

Et hurtigt kig på nyere internet- 
sider viser, at mobile radaranlæg 
stadig viser sig glimrende og abso¬ 
lut anvendelige i forbindelse med 
overvågning af visse fugle. 

Rummystik over Læsø 


I juli 1962 blev der sendt et fly op 
for at forsøge at fotografere en lille 
genstand, der i flere timer var blevet 
iagttaget på himlen af beboere på 
øen Læsø i Kattegat. Dagbladet NY 
TID, Ålborg, berettede den 8. juni 
1962 herom med overskriften ”Rum- 
mystik over Læsø”: 

”Særegen genstand svævede hele 
dagen over Læsø i fem kilome¬ 
ters højde - Under observation af 
Bangsbo-fortet - NY TID’s medar¬ 
bejder i luften med observationsfly. 
Læsøboerne lagde endnu engang 
hovedet tilbage og stirrede op mod 
Himlen, efter at flere af øens bebo¬ 
ere i de tidlige formiddagstimer i 
går havde observeret en mystisk fly¬ 
vende genstand, sandsynligvis ikke 
ret højt oppe. Den mystiske gen¬ 
stand holdt sig svævende over øen 
det meste af dagen, og hen under af¬ 
ten blev der ringet til Frederikshavn 
Flyveklub, idet Læsø-boerne ville 
have en nærmere redegørelse for, 
hvad den skinnende genstand kunne 
være. 

Med ing. Preben C. Wistisen 
som medpilot og med NY TID’s 
medarbejder i maskinen startede vi i 
flyveklubbens Piper Tri Pacer for at 
tage genstanden nærmere i øjesyn, 
men det viste sig at være et større 
krav, end maskinen kunne opfylde. 

Den mystiske genstand var ikke 
svær at få øje på i det fine vejr. 

Den kunne ses højt oppe som en 
lille, skinnende prik, der nærmest 
var oval og stod på højkant. Vi var 
oppe i godt 2,5 kilometers højde 


med maskinen, men også herfra var 
det, Læsø-boerne havde observeret, 
stadig højt oppe og virkede stadig 
lige lille. 

På flyvepladsen på Læsø havde 
flere taget opstilling for at følge 
genstanden, der kun havde flyttet 
sig ganske lidt hele dagen, og det 
var ikke få teorier, der blev fremført 
om, hvad det kunne være. Der blev 
naturligvis talt om flyvende taller¬ 
kener, balloner og meget mere, men 
selv om genstanden var ganske tyde¬ 
lig set nede fra flyvepladsen og kun 
syntes at være få hundrede meter 
oppe, var det ikke muligt at identi¬ 
ficere den. Heller ikke på hjemturen 
var det muligt at skelne den nær¬ 
mere ud over de kraftige solreflek¬ 
ser, men ved hjemkomsten var den 
synlig fra Frederikshavn. 

Der blev gættet på, at den har 
været en løsreven vejrballon, men 
i så fald må den være kommet fra 
eventuelt Sverige, da de danske me¬ 
teorologer ikke mener at mangle en 
ballon. På den anden side set var der 
til stadighed så megen vind dagen 
igennem, at en ballon ikke kunne 
have svævet over det samme sted 
så længe, men problemet må stå 
uopklaret hen. 

Kommandørkaptajn Erik Budtz, 
Kattegats Marinedistrikt i Frede¬ 
rikshavn, oplyser, at en mand på 
Bangsbofortet allerede ved 10-tiden 
om formiddagen havde bemærket 
den særegne genstand højt til vejrs, 
og han satte straks en fastindstillet 
målkikkert på den. Genstanden af¬ 
tegnede sig først som noget trekant¬ 
lignende, blev senere til 3-4 cirkler, 
og den holdt sig hele tiden på nøjag¬ 
tig samme position. 

- Kan det have været en løsreven 
vejrballon? 

- Jeg er ikke medlem af den 
gruppe, der beskæftiger sig med 

’flyvende tallerkener’, men det er 
afgjort, at der ikke har været tale 
om nogen løsreven vejrballon, for 
i så fald ville genstanden ikke i de 


mange timer have holdt sig på nøj¬ 
agtig samme position - nogen bevæ¬ 
gelse ville der have været.” 

Pensioneret oberstløjtnant i Fly¬ 
vevåbnet H. C. Petersen kommente¬ 
rer sagen i et hefte med en samling 
af avisartikler fra 1960/70’erne ud¬ 
givet af IGAP i 2003 således: 

”Det summede med slet skjulte 
hentydninger om et UFO, da jeg 
gik gennem kontrollen til den store 
bunker i Karup kl. 07.15 den 7. juni 
1962. Jeg var leder af ATCC (Air 
Traffic Control Center). 

Jeg var lige kommet ind på mit 
kontor, da man fortalte mig, at der 
befandt sig et UFO over det nord¬ 
ligste Jylland, at det havde ligget 
der allerede i nogle timer, og at det 
drev meget langsomt sydover. Vagt¬ 
havende oberstløjtnant Jørgensen 
(DUR) havde ikke foretaget sig no¬ 
get som helst i sagen. 

Et øjeblik efter kom afløsende 
vagthavende, oberstløjtnant Tingleff, 
ind til mig, satte mig ind i sagen og 
spurgte, hvad jeg kunne foreslå, at 
han skulle gøre ved sagen. Jeg an¬ 
befalede ham at sende et par fly op 
imod objektet, for så havde han da 
i hvert fald foretaget sig noget, og 
- føjede jeg til - det er før set, at så¬ 
danne objekter har reageret på en el¬ 
ler anden måde. Lidt senere oplyste 
han, at han havde et par fly, som lå 
ved Skrydstrup, ’men hvad pokker 
skal jeg sige til dem?’ 

Som så ofte før reagerede jeg 
intuitivt og sagde: ’Sig til dem, at de 
skal prøve at finde et uidentificeret 
objekt, som ligger over Nordjylland, 
og at de, hvis de får føling med 
objektet, skal holde sig i en afstand 
af mindst 500 m. Bed så Skrydstrup 
radar off-centre i vektor 20 grader, 
og lad os så se, hvad der sker.’ 

Umiddelbart derefter dirigeredes 
to fly på kurs 20 grader fra Skryd¬ 
strup, og i samme øjeblik meldte 
den store radar, at objektet pludselig 
var droppet til 40.000 fod og lå ca. 
40 km fra Skrydstrup. 


► 

Ufoer og radar 


Denne meddelelse blev videregi¬ 
vet til piloterne, og i samme øjeblik 
steg objektet tilbage til godt 200.000 
fod og en position over Læsø, og 
her forblev det resten af dagen.” 

Det var H. C. Petersens konklu¬ 
sion, at UFO’et demonstrerede, at 
det var klar over, hvad han havde 
sagt til oberstløjtnant Tingleff, og 
ligeledes, at det havde kunnet høre, 
hvad der blev sagt til piloterne. 

Ole Henningsens kommentar 


Det kan tilføjes, at der aldrig kom 
en konklusion på det rapporterede 
objekt, men ud fra de oplyste data i 
artiklen er undertegnede af den op¬ 
fattelse, at der er størst sandsynlig¬ 
hed for, at der har været tale om en 
stor vejrballon, der ikke er opsendt 
fra Danmark. 

Radar-frekvenser i vore dage 

På hjemmesiden www.dkscan.dk/ 
flynav.htm, der er lagt på nettet af 
Dansk Scanner Information, fortæl¬ 
les følgende om radarprincipper og 
de frekvenser, der anvendes af luft¬ 
fartøjer i vore dage: 

”Inden for radar er der to prin¬ 
cipper: Primær og sekundær radar. 
Førstnævnte arbejder efter det 
kendte princip, hvor radiobølger i 
mikrobølgeområdet reflekteres fra 
faste genstande, mens fartøjet (ty¬ 
pisk fly) ved sekundær radar opfan¬ 
gerjordstationens spørgeimpulser 
og returnerer svarimpulser til denne. 
Til sekundær radar hører SSR og 
DME (se disse). 

LRR (Long Range Radar) anven¬ 
der frekvenser omkring 600 MHz 
og dækker et større område (op til 
250 km fra radarinstallationen). 

SRE (Surveillance Radar Element) 
alias TAR (Terminal Area Surveil¬ 
lance Radar), der sender på omkring 
3000 MHz og har noget mindre 
rækkevidde (op til 100 km), overvå¬ 
ger luftfartøjerne inden for lufthav¬ 
nens terminalområder og anvendes 
af Approach, Arrival og Departure. 

Endvidere anvendes inden for 
luftfarten GCA (Ground Control- 
led Approach), som består af en 
SRE-del og en PAR-del (Precision 
Approach Radar). PAR-delens 
rækkevidde er op til 25 km og 
anvendes, som navnet antyder, til 
præcisionsanflyvning. PAR-delen 
anvender mellem 9000 og 10000 
MHz. ASDE (Airport Surface De- 
tecting Equipment) overvåger flyene 
på lufthavnens parkeringsområde og 
anvender frekvenser i området 20.0- 


Radar-visuelle observationer 
over Washington, DC 


I en periode på ti dage i sommeren 
1952 blev Washington, DC på det 
nærmeste invaderet af ufoer. Radar¬ 
operatører, lufthavnspersonale, trafik- 
og jagerpiloter observerede ukendte 
objekter. De mange observationer 
skabte avisoverskrifter Jorden rundt. 

Ufo-bølgen begyndte natten mel¬ 
lem den 19. og 20. juli, da radar-ope¬ 
ratørerne i Washington National Air¬ 
port registrerede syv ukendte objekter 
på skærmen. Objekterne befandt sig 
i nærheden af Andrews Air Force 
Base i Maryland syd-sydvest for Wa¬ 
shington National. De fløj ikke som 
almindelige fly. Det ene øjeblik så de 
ud til at svæve på samme sted, for i 
det næste øjeblik at ”svinge” frem og 
tilbage. Da to af objekterne pludselig 
forsvandt fra skærmen, tilkaldte flyve¬ 
leder Edward Nugent sin overordnede, 
overflyveleder Harry G. Barnes. Efter 
et hurtigt kig på radarskærmen til¬ 
kaldte Barnes de to erfarne radar-ope¬ 
ratører, Jim Copeland og Jim Ritchey. 
De kunne bekræfte iagttagelserne. 

Barnes tilkaldte også teknikere, 
som blot kunne konstatere, at der in¬ 
tet var galt med radarudstyret. Deref¬ 
ter kontaktede Bames både det civile 
kontroltårn og radar-operatørerne på 
Andrews Air Force Base. De havde 
også de ukendte objekter på radar¬ 
skærmen, og retningen passede med 
de objekter, som blev sporet på radar 
i Washington National. 

Den første visuelle bekræftelse på 
ufoerne kom den 20. juli kl. 3.15 om 
natten, da flykaptajn Casey Pierman 
på Capitol Airlines Flight 807 obser¬ 
verede syv uidentificerede objekter, 
præcis hvor de skulle være ifølge 
radarerne. Ufoerne var synlige i 12 
minutter, og kaptajn Pierman beskrev 
dem således: 

”De lignede stjerneskud uden ha¬ 
ler, og to af dem fløj med en enorm 
hastighed.” 

Objekterne blev også set fra et 
andet passagerfly, og lige før daggry 
blev et F-94 jagerfly tilkaldt. Be¬ 
sætningen måtte dog vende hjem til 
basen uden at have set noget usæd¬ 
vanligt. 

Ufo-bølgen ebbede ud omkring 
den 29. juli, hvor generalmajor John 
A. Samford på en pressekonference 
slog fast, at både de visuelle obser¬ 
vationer og radar-observationerne 
skyldtes spejlinger i varme luftlag. 
Observationerne fandt sted midt un¬ 
der en hedebølge. 

Mange satte spørgsmålstegn ved 
denne konklusion - ikke mindst de 
involverede radar-operatører, som 
fastholdt, at der var tale om radarek¬ 


koer fra faste, flyvende objekter og 
ikke ”falske” radar-ekkoer forårsaget 
af vejret. 

Blue Books leder, kaptajn Rup- 
pelt, skrev senere om observationerne 
i en bog, og hans konklusion var, at 
observationerne ikke kunne forkla¬ 
res som spejlinger i varme luftlag. 

Der var nemlig varme luftlag i dette 
område i hele j uni, j uli og august, så 
hvorfor blev der ikke registreret ufoer 
i hele perioden - og ikke kun enkelte 
aftener i en ti dages periode? □ 

- kmh 



Radarrummet i kontroltårnet på Wa¬ 
shington National 



l dette radarrum registrerede Barnes 
og hans kolleger de ukendte objekter 
på radarskærmen. 



Besæt ni ngsmed lemmer fra 142 nd 
Fighter Interceptor Squadron blev 
sendt op i deres F-94 jagerfly for at 
finde radar-ufoerne. 



Radar-operatører og flyveledere i 
CAA Radar Traffic Control Center på 
Washington National Airport sporede 
ufoer. Overflyveleder Harry Barnes (i 
midten) fastholdt, at u der var et eller 
andet derude .” 

Flyene er udstyret med vejrradar- 
anlæg (9345-9405 MHz), som så at 
sige kortlægger skyformationerne 
og Doppler-radar (ca. 8800 MHz), 
der bestemmer drift (forårsaget af 
vinden) samt flyvehastighed. End¬ 
videre anvendes Radio Altimeter 
(4200-4400 MHz), der angiver høj¬ 
den over terrænet.” 

På den nævnte internetadresse 
kan interesserede læse mere detal¬ 
jeret om andre radiofrekvenser, der 
anvendes inden for civil og militær 
flyvning. 

DMI’s vejrradar 


I Tv-avisen ser man ofte data fra 
DMI’s vejrradar, der meget klart 
demonstrerer for os seere, hvorledes 
vejrsituationen har udviklet sig i 
dagens løb. Allerede tidligt i rada¬ 
rens udvikling fandt man ud af, at 
man kunne se andre - mere luftige 
- ting på radarskærmen end blot fly 
og skibe, fx visse meteorologiske 
fænomener. 

På Danmarks Meteorologiske 
Instituts hjemmeside offentliggøres 
radarbilleder af vejrsituationen. 
Billederne viser nedbør, dvs. regn, 
sne, slud mv. over dansk område. 
Billederne er sammensat af data fra 
DMI’s 4 radarer på Stevns, i Sindal, 
på Rømø og på Bornholm. 

I stabilt høj tryks ve jr kan radar¬ 
bølgerne spejles i et varmt luftlag 
i atmosfæren, således at de ram¬ 
merjorden eller havet i stedet for 
at ramme skyerne. I disse tilfælde 
vil der på radarbillederne optræde 
”nedbørsområder”, som er falske. 

Radarbilleder hver 10. minut kan 
fås ved abonnement hos DMI. 


• PROJECT 1947 



RADCAT 


Englænderen Martin Schough 
har for ufo-gruppen Project 
1947 udarbejdet et katalog over 
ældre radar radarobservationer 
af ufo-fænomener. På adressen 
www.project 1 947.com/radcat/ 
index.html kan man læse om ra¬ 
darobservationer fra perioden 1943 
- 1950 fra hele verden. 


Har du erfaringer med radar? 


Vi har i SUFOI tidligere været i 
kontakt med danske radarobser¬ 
vatører, der fra tid til anden har 
observeret mystiske ekkoer på ra- 

Hjemmesider nævnt i artiklen: 


darskærmene. I kommende numre 
af UFO-Nyt vil vi beskrive disse 
tilfælde, ligesom vi gerne hører fra 
andre personer, der måtte have er¬ 
faringer inden for dette spændende 
område. □ 


www.hok.dk/tgr/ek/ek- 2 .htm 

www.dkscan.dk/flynav.htm 

http://www.dmi.dk/ 

http://www.proj eet 1 947.com/radcat/index.html 

Ole Henningsen kan træffes på e-mail: oleh@postl .tele.dk 


Har du læst? 



Hvis man vil læse mere om tid¬ 
ligere årtiers rapporter om ufo¬ 
fænomener på radar, så har UFO- 
Nyts medarbejder Ole Henningsen 
genoptrykt et mindre oplag af den 
spændende rapport, ”UFO’er på 
radar”, som SUFOI udgav i 1974. 
Rapporten indeholder en samling 
af de mest omtalte ufo-fænomener 
(frem til 1974) observeret på mili¬ 
tære og civile radarskærme. 

Professor i atmosfærisk fysik, 
James E. McDonald beskæftiger 
sig i rapportens centrale afsnit 
indgående med tre specielle hæn¬ 
delser, hvor ukendte fænomener 
er registreret på radar. Der er 
desuden et afsnit, der beskæftiger 
sig med NATO’s radarsystem 
NADGE og dets daværende funk¬ 
tion. 

Bestillingsnr. B-38 
60 sider, pris kr. 39,- 



En opsigtsvækkende radar-visuel 
observation blev foretaget fra en 
Boeing 747 fra Japan Air Lines 
den 16. november 1986. Flyet var 
lettet fra Reykjavik for at flyve til 
Tokyo over Grønland og Alaska. 

Læs selv den japanske luftkaptajns 
beretning om sit møde med ufo¬ 
fænomener. Den kendte amerikan¬ 
ske ufoforsker Bruce S. Maccabee 
har undersøgt sagen og har udar¬ 
bejdet en beretning (på engelsk), 
som den blev fortalt til Federal 
Aviation Administration. 

Bestillingsnr. B-28X 
60 sider, pris kr. 49,- 


Brug bestillingskuponen side 23 

Nye objekter på himlen 


UFO kontra UAV 

I de kommende år vil himlen blive fyldt med et stigende antal fantasti¬ 
ske fly. Men der vil ikke sidde interstellare rejsende i disse fartøjer. De vil 
højst sandsynligt være af jordisk oprindelse. Flyene er bedre kendt som 
ubemandede/ flyvende fartøjer (på engelsk "Unmanned Aerial Vehides", 
UAV's). Disse robotfartøjer er spækket med højteknologisk udstyr og andet 
spiongrej. 


AF LEONARD DAVID 


Pr ed at or er en af 
de meste kendte 
og mest anvendte 
UAV’er Den starter 
og lander på en al¬ 
mindelig startbane. 
Pr edat or har bl.a. 
gjort tjeneste under 
I rak-krigen. 


Chefen for Homeland Security i 
USA, Tom Ridge, har sagt, at hans 
selskab overvejer at gøre brug af 
UAV’er til overvågning af USA’s 
grænser og planlægger derfor et 
samarbejde med Forsvarsministe¬ 
riet, så det bliver muligt at bruge 
robotflyene til den slags opgaver 
inden årets udgang. 

Robert Bonner fra Homeland 
Securitys afdeling for grænsekon¬ 
trol fortalte i juni Kongressen, at 
UAV’er ville være enestående til 
den slags opgaver. 

”UAV’s kan meget vel være løs¬ 
ningen de steder, hvor det ellers er 
svært at overvåge grænserne,” sagde 
han. 

Ved at overvåge grænserne med 
UAV’er, er det muligt at få øje på 
terrorister eller illegale indvandrere 
samtidig med, at man foretager 
andre overvågningsopgaver, hvilket 
tidligere er gjort i Afghanistan og 
Irak. Ufo-organisationerne mener 
dog, at brugen af UAV’er skaber 
et biprodukt, nemlig et stigende 
antal ufoobservationer. For den ikke 
trænede observatør ser UAV’er un¬ 
derlige ud. 



Underlige objekter på himlen 


Eftersom interessen for UAV’er 
stiger, bliver det sværere at skille 
rapporter om jordbyggede fartøjer 
ud fra uforapporter. Det er allerede 
problemet i flere tilfælde. UAV’er 
eller hemmelige testfly - såsom den 
mystiske ”sorte trekant” - kan godt 
se ud til at være af ikke-jordisk op¬ 
rindelse. 



Global Hawk har fløjet over Atlanten. 

”Jeg mener afgjort, at som ti¬ 
den går, bliver det sværere at se, 
om det drejer sig om rapporter om 
noget uidentificeret (ufoer), el¬ 
ler om det blot er et af de mange 
projekter, hvor man udvikler og 
tester UAV’er,” siger Colm Kel- 
leher, medarbejder og administrator 
i National Institute of Discovery 
Science (NIDS). NIDS er et privat 
foretagende i Las Vegas, Nevada, 
som beskæftiger sig med ufoer og 
lignende fænomener. 

I 1999 oprettede NIDS en hot¬ 
line, som man kunne ringe til, hvis 
man så noget usædvanligt. Siden da 


har 5.000 i Nordamerika henvendt 
sig enten via telefon eller e-mail. 
NIDS har undersøgt de indrappor¬ 
terede rapporter så videnskabeligt 
som muligt. Efter at have sorteret 
falske henvendelser, raketopsendel¬ 
ser, satellitter såvel som meteorer 
og andre identificerbare objekter 
fra, har NIDS 1.100 rapporter, det 
er værd at følge op på. 

”Blandt disse rapporter var der 
omkring 300 observationer af store, 
sorte trekanter, men også mange 
rapporter om små objekter, mange 
set i dagslys,” oplyser Kelleher. 

”Der er mange andre rapporter 
med observationer om små objekter, 
som meget vel kan betegnes som 
små UAV’er.” 

NIDS forsøger at flytte mange af 
“ufo”-observationerne over til grup¬ 
pen af ”ifo”-observationer - identi¬ 
ficerede flyvende objekter. 

”For at kunne gøre det plan¬ 
lægger vi bl.a. at oprette en stor 
database over UAV’er,” forklarer 
Kelleher. 

Det er dog svært at holde en da¬ 
tabase over UAV’er opdateret. Me¬ 
get af arbejdet med UAV’er foregår 
jo bag lukkede døre. 

Nye objekter på himlen 


Dronen 


For det meste flyver UAV’er lyd¬ 
løse i flere timer hen over slagmar¬ 
ken, hvor de spejder efter bevæ¬ 
gelser på jorden. Dataene sendes 
derefter til analyse på fjerne over¬ 
vågningscentre. Dronen, som den 
kaldes, er konstrueret til at udføre 
mange forskellige militære og civile 
opgaver. 

Dronerne er kendt af offentlig¬ 
heden som Predator eller Global 
Hawk. Mindst 1 1 forskellige typer 
blev brugt under Pentagons Ope¬ 
ration Iraqi Freedom, hvor man 
afsatte Iraks Saddam Hussein. 

Ifølge oplysninger indsamlet 
af NASA’s Wallops Flight Facility 
skulle der i USA være omkring 50 
virksomheder, akademiske insti¬ 
tutioner og regeringsgrupper, som 
er i gang med at udvikle over 150 
forskellige udgaver af UAV’er. Og 
her tales kun om dem, der ikke er 
hemmeligtstemplede. Dertil skal så 
regnes alle de hemmelige projekter. 

Eksperter hos NASA’s Wallops 
Flight Facility inddeler UAV’er i 
syv kategorier: 

• Taktiske - en generel betegnelse 
for allestedsværende 50-pound 
(23 kg) til 1.000-pound (455 kg) 
fly. 

• Langtrækkende - de er i stand til 
at flyve meget længe, typisk 24 
timer eller mere. 

• Lodret start og landing (VTOL) 

- typisk roterende vinger. 

• Håndholdt - let nok til at ligge 

i en rygsæk og affyres af en en¬ 
kelt person, fx ved hjælp af en 
optrækningsmekanisme. De er 
ikke større end et mikroluftfar- 
tøj. 

• Operationelt styret fly (OPV) 

- kan foretage styrede eller auto¬ 
matiske flyvninger. Typisk et 
ombygget konventionelt fly. 

• Mi kroluftfartøj (MAV) - defi¬ 
neret som et fartøj, der ikke er 
større end 6-inches (15 cm). 

• Overvågning - udviklet til spe¬ 
cielle opgaver, fx miljøovervåg¬ 
ning. 



Mi kro UAV med vingefang på 6 inches 
(på forsøgsstadiet). 


I midten af marts 2003 offentlig¬ 
gjorde det amerikanske forsvarsmi¬ 
nisterium en milliard-dollar-plan for 
brug af ubemandede luftfartøjer de 
næste 25 år. Ifølge planen skal der 
udvikles UAV’er, som kan udføre 
alle slags opgaver fra overvågning 
til luftslag. 



Helikopter UAV (anvendes ofte på flå¬ 
defartøjer). 



Soldrevet UAV til bl.a. miljøovervågning 
fra store højder. 


At UAV’er er blevet fejlfortolket 
som ufoer, er ikke helt umuligt, si¬ 
ger Mark Rodeghier, videnskabelig 
leder af J. Allen Hynek Center for 
UFO Studies i Chicago, Illinois. 

”Vi er sikre på, at der er indløbet 
og fremover kommer sådanne rap¬ 
porter. UAV’er har selvfølgelig, så 
vidt vi ved, ikke fløjet over hele 
landet, men kun over visse områder, 
såsom nær militærbaser, ved græn¬ 
serne, og måske også over byområ¬ 
der efter den 11. september. Så det 
er over disse områder af landet, tror 
jeg, at UAV’er er blevet misfortol¬ 
ket som ufoer,” siger Rodeghier. 

”Det er svært at afgøre, om en 
ufoobservation drejer sig om en 
UAV,” tilføjer Rodeghier. ”Med 
mindre ufoen har en facon, der sva¬ 
rer til en kendt UAV-facon. Der er 
ikke andre måder at afgøre det på. 

Vi har fx ikke en oversigt over, hvor 
UAV’er har opereret.” 

Når man ser på tidens sikker¬ 
hedsmæssige situation, tvivler Ro¬ 
deghier stærkt på, at det nogensinde 
bliver tilfældet. 



”UAV’er har ofte et mærkeligt 
design og ligner derfor ikke almin¬ 
delige fly. De ligner ofte det, som 
man i almindelighed betragter som 
en ufo,” siger Rodeghier. 

Råd til UAV-observatøren 


Hvilke råd kan man give de per¬ 
soner, som ser en UAV, så de kan 
afgøre, at det ikke er et fartøj fra en 
fremmed verden? 

”UAV’er er typisk meget små og 
bærer ikke lys. Det gør dem svære 
at få øje på om natten,” siger Ro¬ 
deghier. 

”Så de fleste UAV-observationer 
bør finde sted om dagen. UAV’er 
vil sandsynligvis heller ikke lande 
i beboede områder. Så mennesker, 
der ser noget tæt på jorden, ser 
højst sandsynligt en UAV. Hvis vi 
så kunne få at vide sådan nogen¬ 
lunde, hvor UAV’er flyver over 
USA - og hvor de ikke flyver 
- ville det være en stor hjælp,” siger 
Rodeghier. 

ScanEagle-familien 


For at dække Homeland Securitys 
behov er et antal UAV’er ved at 
tage form. For eksempel har Boeing 
og The Insitu Group of Bingen, 
Washington, for nylig underskrevet 
en kontrakt, som tillader virksom¬ 
hederne at arbejde sammen om at 
fremstille en lavpris langdistance 
ScanEagle. Boeing og Insitu for¬ 
udser, at ScanEagle kan bruges til 
mange forskellige overvågnings- og 
kommunikationsopgaver for militæ¬ 
ret, Homeland Security og kommer¬ 
cielle firmaer. 

ScanEagle-familien er luftfar¬ 
tøjer, som kan holde sig i luften 
fra 15 til over 40 timer. The Insitu 
Group har demonstreret den første 
UAV, som har krydset Atlanterha¬ 
vet. Firmaets Seascan UAV er de¬ 
signet til at betjene fiskeindustrien 
med at søge efter fiskestimer. 

Andre UAV’er venter i kulis¬ 
sen. I februar 2003 fløj Northrop 
Grumman første gang med deres 
haleløse, højst besynderlige Pegasus 


Boeings X-45A 
Unmanne d C om¬ 
hat Air Vehicle er 
udviklet til U.S. 

De fe nse Advanced 
Research Project s 
Ågeney og flyve¬ 
våbnet. UAV'en fløj 
første gang den 22. 
maj 2003 på Dry- 
den Flight Research 
Center, som er en 
del af Edwards Air 
Force Base i Cali¬ 
fornien. 

ScanEagle er Boe- 
ings langdistance 
UAV. Dronen sendes 
af sted med en ka¬ 
tapult. 

(Foto: Boeing) 


Nye objekter på himlen 


X-47A. Erfaringerne med testflyv¬ 
ningerne af denne UAV har skær¬ 
pet virksomhedens interesse for 
at bygge et søgående, ubemandet 
kampluftfartøj, UCAV-N. 



Mystisk og snigende 


Det er muligt, at de UAV’er, der 
krydser kystlinjerne, ikke behøver 
at have et vildt design, i hvert fald 
i modsætning til de andre mystiske 
og snigende udgaver, der bruges 
andre steder. Det mener Scott Mil¬ 
ler, professor ved Department of 
Aerospace Engineering ved Wichita 
State University i Wichita, Kansas. 

”Jeg er ikke sikker på, at et ek¬ 
sotisk udseende er nødvendigt her, 
da et sådan fartøj ikke behøver at 
komme snigende. 1 sådanne tilfælde 
kan UAV’erne have et traditionelt 
udseende, og alligevel vil folk i 
almindelighed ikke lægge mærke til 
dem, med mindre flyene styrter ned 
i deres have,” siger Miller. 

Ikke overraskende er der 
UAV’er, som holdes skjult for of¬ 
fentligheden. Disse ”Black World” 
fly er i allerhøjeste grad usædvan¬ 
lige. 

Millers bedste gæt på et super¬ 
hemmeligt robotfly er et højtfly¬ 
vende, snigende langdistancefar¬ 
tøj, måske noget i stil med U-2, 
Darkstar og Global Hawk. 

”Et sådan fartøj vil være eks¬ 
tremt værdifuldt. Der går rygter 
om, at Lockheed har arbejdet på et 
flyvende vingefartøj på størrelse 
med en B-2 (bombemaskine). Som 
et langdistance-ubemandet fartøj vil 
det være ideelt,” siger han. 

Miller antyder, at et andet spi¬ 
onfly allerede er på vingerne. Dette 
”Wild-Weasel”, som er et snigende 
fartøj, er ideelt til at opspore og 
ødelægge fjendens forsvarssyste¬ 
mer. Det ubemandede fartøj kan 
fyldes med elektronisk krigsudstyr 
til lokalisering af fjendens radar og 
har våben, som kan sætte radarud¬ 
styr ud af spillet. 

”Jeg har mistanke om, at det har 
fundet sted - og mere er i vente,” 
siger Miller. 

Kilde: www.space.com / -for □ 


Tårnfalken 
- en UAV i Danmark 


Hæren er det første værn i det danske forsvar, der tager UAV (Unman- 
ned Aerial Vehicle) i anvendelse. Den 6. september 2002 blev der leve¬ 
ret 2 UAV systemer - hvert bestående af 4 fly og tilhørende jordudstyr 
- til Dronningens Artilleriregiment i Varde. 

I februar 1999 indgik Flyvematerielkommandoen på forsvarets vegne 
kontrakt med det franske firma SAGEM om levering af 2 UAV systemer 
til hæren til en værdi af 226 mio. kr. SAGEM er en af markedsledeme 
i Europa inden for UAV, komplette G PS baserede navigationssystemer, 
sensorer til fly, helikoptere og UAV’er. 

Flyet er et ubemandet rekognosceringfly, der under næsen er udstyret 
med et almindelig dagslyskamera og et infrarødt kamera. Herfra sendes 
levende videobilleder til jordstationen. Da vejret i Danmark ofte er over¬ 
skyet og diset, har Flyvematerielkommandoen sikret sig en option på 
en Synthetic Aperture Radar (SAR), der gør det muligt at ”se” igennem 
skyer. 

Ud over SAGEM kontrakten omfatter projektet også opbygning af 
støttefunktioner, anskaffelse af køretøjer og bygge- og anlægsarbejder 
på Varde kaserne, hvor Dronningens Artilleriregiment hører hjemme. 

Tårnfalken er en taktisk UAV, som anvendes til støtte for artillerire¬ 
gimentet og i samarbejde med artilleripejleradarudstyr. Dens primære 
opgave er at fremskaffe efterretninger om større fjendtlige grupperinger, 
herunder kommandostationer, reserveenheder og artilleri. 

De 8 Tårnfalke er i første omgang indkøbt til millitær anvendelse 
i Dronningens Artilleriregiment i Varde. Men i kravspecifikationen til 
UAV-systemet er det forudsat, at det kan anvendes til civile overvåg¬ 
ningsopgaver: 

• miljøovervågning i Danske farvande (fx ved olieudslip) 

• trafikovervågning 

• redningsopgaver 

• overvågning af smuglere 

• bistand ved bekæmpelse af brande (infrarød kamera kan ”se” gen¬ 
nem røg) □ 

Kilde: www.hok.dk/uav/ -kmh 



Tårnfalken sendes af sted med en 
katapult. Dronen er en mellemstor 
UAV på ca. 300 kg, men de fås i alle 
størrelser. 



UAV’en er klar til at blive transpor¬ 
teret bort. 





Motoren stopper, faldskærmen udlø+ 
ses, og airbags pustes op. 



UAV’en undersøges for eventuelle 
skader. 














Kuglelyn 

Danske observationer 


I efteråret 1997 efterlyste Poul Thomsen i "En naturlig forklaring" beretnin¬ 
ger fra seerne om kuglelyn. Mere end 100 indsendte breve og avisudklip 
med deres oplevelser af kuglelynsfænomener. Den 22. oktober 1998 blev 
en del af de mere specielle beretninger omtalt i DR1 i "En naturlig forkla¬ 
ring". Også i dagene efter udsendelsen modtog DR mange breve med kug¬ 
lelynsobservationer. Alle rapporter er efterfølgende overdraget til SUFOI. 

Vi bringer her et lille udpluk af de mange kuglelynsberetninger, som giver 
et billede af et meget spændende og mystisk naturfænomen. 


4500 Nykøbing Sj. 


Vedrørende kuglelyn havde jeg for 
mange år siden en oplevelse på 
Fyn, hvor jeg var ung pige i huset. 
Jeg stod ved et køkkenbord, da et 
lyn og et voldsomt tordenskrald fik 
ruderne til at klirre. Idet jeg vendte 
mig om, trillede 2 ildkugler tværs 
over gulvet. I min erindring var den 
ene som en bordtennisbold. Den 
anden lidt mindre. 

Jeg troede, jeg var blevet tos¬ 
set, men det viste sig, at lynet var 
slået ned lige uden for huset, hvor 
vandledningen blev ført ind, og lige, 
hvor jeg havde set ildkuglerne, var 
der ført vandrør under gulvet til en 
kælder. 

Hvad der skete med ildkuglerne, 
ved jeg ikke, men der var ingen ska¬ 
der at se i huset. 

8410 Rønde 


Jeg husker tydeligt den ildkugle, 
som ramte gulvet, og så spredtes 
ud i rummet til alle sider, et ildhav 
uden grænser - meget, meget vold¬ 
somt. 

Så husker jeg ikke mere, da jeg 
var slået bevistløs. Da jeg igen kom 
til bevidsthed, lå jeg ude i haven 
under en pumpe. Det var to ældre 
mænd, som havde slæbt mig derud 
og øsede mig til med vand. 

Skaden var stor. Lynet var gået 
i installationen. Alt var afbrudt på 
centralen. Skabet, hvor alle lednin¬ 
ger var anbragt, var forkullet og 
brændt, ligesom andre møbler var 
forbrændte. 

Jeg fik lette forbrændinger, men 
ikke særlige skader, men en uhyg¬ 
gelig oplevelse, som man aldrig 
glemmer. 


3050 Humlebæk 


Sammen med mine forældre og 
min søster var vi en søndag taget 
på besøg hos nogle gode bekendte, 
der boede i landlige omgivelser i et 
hyggeligt, skråtækt bondehus lidt 
uden for Helsingør. 

Vejret var fint, da vi drog af sted, 
men da vi sad over eftermiddagskaf¬ 
fen, trak en tordenbyge lige op over 
og afleverede et par ordentlige tor¬ 
denskrald og flotte lyn. Jeg og flere 
andre i selskabet var placeret sådan, 
at vi kunne se lige ud ad stuens ene 
vindue, og pludselig dukkede et kug¬ 


lelyn op nøjagtigt uden for vinduet. 
Det var en rund, stærkt lysende, gul¬ 
lig skive eller kugle, som vi senere 
kunne bedømme ud fra vinduets 
størrelse til ca. 70 cm i diameter. 
Fænomenet svævede helt roligt i ca. 
Vi meter overjorden og afslørede sig 
kun som et elektrisk fænomen ved 
en svag sitren i kanten. 

Vi stirrede temmelig forbløffede 
på tingesten, og så - pludselig, efter 
måske en halv snes sekunder, lød 
der et højt, skarpt knald, omtrent 
som når man fyrer et stort kanon¬ 
slag af, og lynet forsvandt, efterla¬ 
dende en revnet rude i vinduet. 



AF KIM MØLLER 
HANSEN 


(Tegning: Henrik 
Klinge Pedersen) 

Kuglelyn 


Da vi jo befandt os i et skråtækt 
hus, var der nogen, der foreslog, at 
vi alle skulle skynde os ud af huset, 
for det tilfælde at lynet havde sat 
ild i taget. Vi tog hurtigt flugten ud 
gennem køkkenet. Husets frue var 
forrest, medens jeg, min moder og 
et par andre af børnene var lige bag 
hende. Hun rev hurtigt køkkendøren 
op, men gav å vræl fra sig og knal¬ 
dede døren i igen. Ikke så sært, for 
lige uden for den åbne køkkendør 
hang et andet kuglelyn og svævede 
lidt overjorden. 

Vi ventede alle tilbage i stuen, 
og ikke længe efter var tordenbygen 
drevet over, og vi begav os ud for at 
se, om de to kuglelyn havde anrettet 
andre skader end den revnede rude. 
Foran køkkendøren var der intet at 
se, men på den anden side af huset, 
hvor lynet havde smadret ruden, var 
en bunke urtepotter, der havde stået 
i et lille vindfang ved siden af vin¬ 
duet, smadret til en bunke skår. 

Sommeren 1926 - 4600 Køge 


Mit barndomshjem var ca. midt 
imellem Køge, Roskilde og Ring¬ 
sted. Valore hedder det. Sommeren 
1926 var det et frygtelig tordenvejr 
lige op over, og mor sagde til os 
børn, vi skulle gå i seng, så kom vi 
ikke noget til. 

Jeg, som var 6 år, havde min 
lillesøster på 2 år ved siden af. 
Pludselig kommer over sengen et 
kuglelyn. Jeg vil tro 45 cm i om¬ 
kreds. Kuglen revnede med et brag, 
og den fløj med ildgnister, som når 
min far slog på det glødende jern i 
smedien. Så blev værelset fuld af 
sort røg. Lugten af svovl glemmer 
jeg aldrig. 

Min søster på 4 år og en kone fra 
byen havde lige stået dér, hvor lynet 
gik ned, men var heldigvis gået til 
modsatte væg, men de var længe 
om at blive sig selv igen. Lynet var 
gået ind i vindueskarmen. Der var 
et sort, lille hul, men heldigvis lige 
under tagskægget. Mærkeligt, men 
ingen ruder revnede. 

1929 - 4720 Præstø 


I 1929 sad hele familien omkring 
middagsbordet. Min far sad for 
bordenden. Bag ham var en dør. 
Over døren sad et signalapparat 
fra telefonen inde på hans kontor. 
Omkring dette apparat opstod en 
fodboldstor, lysende kugle. Den 
vandrede rundt under loftet i køkke¬ 
net for efter nogle sekunders forløb 
at ende i min fars tallerken. Der op¬ 
løste den sig med et temmeligt højt 


plop. En svag sveden lugt var alt, 
hvad der var tilbage. Ingen kom til 
skade. Der var heller ingen, der var 
tvivl om, at det var et kuglelyn. 

Når min far senere fortalte histo¬ 
rien om episoden, endte han altid 
med at sige: 

”Den eksploderede fanneme lige 
ned i min bøf!” 

"Den eksploderede 
fanneme lige ned 
i min bøf!" 


1930’erne i Århus og 
1996 - 2970 Hørsholm 


Referende til tv-udsendelse den 
22. oktober, kl. 20.30, hvor hr. 

Poul Thomsen gerne ville høre fra 
personer, der havde set (oplevet) et 
kuglelyn, kan jeg meddele, at det er 
hændt mig 2 gange, og begge ople¬ 
velser står lysende klart for mig. 

Første oplevelse går tilbage til 
1934-36 i Aarhus, hvor jeg underet 
voldsomt tordenvejr stod ved vin¬ 
duet (det var lukket) sammen med 
min far, der altid var fascineret af 
disse voldsomme naturkræfter. Det 
stykke af haven, vi havde foran os, 
var indhegnet af en hæk, og plud¬ 
selig ser vi en lysende kugle med 
stærkt lys bevæge sig langs hæk¬ 
ken, dreje af ved hjørnerne, følge 
hækken rundt, og i det fjerneste 
hjørne, hvor der var en lille åbning, 
forsvinde ud gennem dette. Min 
erindring er, at det var ca. 20-25 cm 
i diameter, lyst messingfarvet, og at 
det forsvandt uden eksplosion. 

Anden gang, jeg oplevede et 
kuglelyn, var sommeren 1996 i 
Hørsholm. Jeg havde hentet vort 
barnebarn, Valdemar på 2 3 A år i 
København, og kører i bil nordpå 
ad Strandvejen. Det trak op til tor¬ 
den, og mørke skyer trak op over 
sundet. Ved Rungsted havn brød det 
løs, så vi ville gerne hjem - uden 
svinkeærinder. Et godt stykke op 
ad en virkelig bred villavej kom¬ 
mer på min venstre side pludselig 
en lysende kugle ud fra en have, ud 
over vejen mod bilen, og rammer 
ind i venstre baghjul (hjulkapsel) 
og eksploderer med et kraftigt brag. 
Valdemar blev naturligvis meget 
forskrækket - og græd. Jeg holdt 
stille, trøstede - og kontrollerede, at 
hjulet ingen skade havde taget. 

Ca. 1931 - 7000 Fredericia 


Mine forældre havde en gammel 
bondegård i Vestjylland. Vi havde 
lige arvet nogle møbler efter min 


bedstemor, blandt andet en gammel 
egetræskiste som endnu stod ude på 
gårdspladsen. I den havde jeg fun¬ 
det et par fine støvler af min bedste¬ 
mors. De skulle absolut prøves. Jeg 
var ca. 6 år. I dag er jeg 73. Det var 
tordenvejr, og min søster, der skulle 
ud at lade vandet, var bange i tor¬ 
denvejr, så min mor gik med hende 
ud i stalden. 

Da kom der et kuglelyn på stør¬ 
relse og facon med et leksikon 
flyvende gennem luften og ind 
gennem stalddøren. Køerne stod 
i båse med en træskillevæg imel¬ 
lem, afsluttet med en pæl forneden, 
som gik fra gulv til loft, en såkaldt 
halepæl. Lynet flækkede en halepæl 
og slog to køer ihjel, en på hver sin 
side af pælen. 

Derefter for lynet op på høloftet. 
Der hang en lampe under skråtaget 
med hø og spindelvæv nedenunder. 
Lampekuplen splintredes i tusind 
stykker, men der kom ikke ild. 

Derefter gik lynet ned i stalden 
og smadrede en samledåse af stø¬ 
bejern. Den røg ned på staldbroen, 
og desuden blev min søster slået 
bevidstløs. 

Min mor kom slæbende med 
hende ud af stalden og lagde hende 
på græsset. Hvor længe hun var 
bevidstløs, kan jeg ikke huske, 
men vi fik bud efter min far og 
mine brødre, der var ved naboen og 
hjælpe at høste. Der gik også bud 
efter lægen. Han konstaterede, at 
min søster havde en stribe ned ad 
den ene side, og vi skulle være op¬ 
mærksom på lammelser. 

Heldigvis kom hun sig og er i 
dag 78 år. Men oplevelsen står for 
mig, som om det var i går. 

1938-3310 Ølsted 


Her er jeg usikker på, om det var et 
kuglelyn eller et såkaldt koldt lyn, 
som jeg var vidne til i sommeren 
1938. Dengang boede mine foræl¬ 
dre i et stråtækt hus på en bakketop 
og langt fra de nærmeste naboer. 

Når min mor kunne se, at et 
tordenvejr var under opsejling om 
aftenen, så samlede hun vores tøj 
i en bylt og anbragte denne så tæt 
ved yderdøren, som det var muligt. 
Indtraf der noget alvorligt, så kunne 
hun hurtigt få bylten med udenfor. 
Vi børn blev under tordenvejret al¬ 
tid vækket, så også vi hurtigt kunne 
komme med udenfor. 

Måske kunne der under dette 
voldsomme tordenvejr have været 
brug for disse forholdsregler. Under 
uvejret havde vores far været uden¬ 
forfor at benytte ”das’en”, som 













UFO-NYT 4/2003 1 5 


dengang lå i haven et stykke fra 
huset. Da han påny kom ind, så må 
et lyn også have benyttet den åbne 
dør. Det var først, da døren igen 
var lukket, at vi opdager lynet, som 
ganske langsomt svæver oppe un¬ 
der loftet langs med væggen. På os 
børn virkede det meget uhyggeligt, 
og vi var rædselsslagne. Først da 
far påny åbnede yderdøren, så for¬ 
svandt lynet ud, men idet det kom¬ 
mer udenfor, så lyder der et kraftigt 
brag, samtidig med et blændende 
lysglimt opstår. 

Ud over, at noget tapet var flæn¬ 
get oppe ved loftet, så efterlod lynet 
ikke noget spor. 

Når familien senere har været 
samlet, så er vi mange gange kom¬ 
met tilbage til denne oplevelse, 
og vi kunne i vores samtaler ikke 
komme væk fra, at vi denne torden¬ 
vejrsnat havde været meget heldige. 

1940’erne - 2880 Bagsværd 


Sidst i 1940’erne var jeg bosat i 
Kædeby på Langeland. Det skal 
nævnes, at der dengang gik en 
privatbane fra Rudkøbing til Bagen¬ 
kop, samt at Kædeby jernbanesta¬ 
tion lå lige over for min bopæl. 

En dag var det et frygteligt tor¬ 
denvejr. Da det så ud til at være 
ovre, stod min kone og jeg og kig¬ 
gede ud på vejret. Pludselig så vi, at 
der på stationen på den anden side 
af vejen på tagryggen faldt en ly¬ 
sende "fodbold” ned fra himlen. 

"Fodbolden” lå nogle sekunder 
på tagryggen og spruttede ligesom 
et fyrværkeri. Så fik den overba¬ 
lance og trillede ned ad taget, faldt 
ned på vejen, sprang op som en 
gummibold og landede på plænen 
foran vores bopæl. Her lå den nogle 
minutter og spruttede. Så lød der et 
højt knald, og væk var "fodbolden". 

Straks løb vi ud for at finde 
nogle eventuelle rester, men vi 
fandt kun lidt damp stående mellem 
græsstråene... 

På daværende tidspunkt var jeg 
ansat som fysiklærer ved en skole i 
nærheden, så vi var godt klar over, 
at det var et kuglelyn, vi havde set. 

1940’erne - 5881 Skårup Fyn 


En eftermiddag i fyrrerne i sensom¬ 
meren havde vi gymnastik efter 
skoletid i forsamlingshuset. Himlen 
var meget sort, og det var meget 
varmt. Alle vinduerne i begge sider 
af salen var åbne. Det var begyndt 
at lyne og tordne i det fjerne. 

Pludselig kom der ind ad det ene 
vindue noget, der fik en til at råbe: 


Kuglelyn 


"Se en fugl med ild i!" 

Havde det været en fugl, var 
den i solsortestørrelse, og den fløj 
nu også hurtigere end sådan en. 

Den fløj fra lampe til lampe, op på 
balkonen og tog de to lamper med, 
ned i salen igen og ud gennem et 
vindue. 

Mon ikke det var et kuglelyn? Så 
vidt jeg husker, fik vi fri efter den 
oplevelse. 

Ca. 1947-og ca. 1952, 

3300 Frederiksværk 


På jeres opfordring vil jeg fortælle 
om to oplevelser med kuglelyn. Den 
første gang var jeg ca. 10 år (jeg er 
født i 1937). Jeg var på vej hjem fra 
skole, da uvejret var lige over, da så 
jeg på himlen ligesom en kugle med 
en stang ud fra, men jeg husker 
ikke, om det slog ned. 

Anden gang var i ca. 1952. Jeg 
tjente som pige på en gård og havde 
lige sat mig med en kop kaffe i 
køkkenet, da der kom en ildkugle 
ud af ovnlågen på et brændekomfur. 
Det var bare et sekund, og der skete 
ikke mere, udover at konen og jeg 
blev meget forskrækkede. 

Samtidig gik manden ude på 
marken og pløjede med heste, og 
de gav et helt hop ved det. Manden 
så, at lynet slog ned i skorstenen, 
og skyndte sig hjem, for han var 
jo bange for, at gården nu ville 
brænde, men der skete ikke mere. 

1947/48 - 8600 Silkeborg 


Under et voldsomt tordenvejr i 1947 
eller 1948 (jeg var da 14 eller 15 år 
gammel) havde jeg lejlighed til at 
se et fænomen, som jeg antager er 
det, der omtales som kuglelyn. 
Omstændighederne var således: 
Ved 24-tiden blev jeg vækket af 
et voldsomt tordenvejr. Da jeg ser 
ud ad vinduet, ser det ud til, at en af 
naboejendommene brændte. Jeg lø¬ 
ber ind forat vække mine forældre, 
der allerede var ved at stå op. 

Elektriciteten var afbrudt, så i 
mørke går jeg sammen med min 
mor op på loftet for at vække min 
farbror, der var på besøg. Vi ville 
så løbe hen til den brændende ejen¬ 
dom for at hjælpe. På vej over loftet 
hen til gæsteværelset får jeg øje på 
et "kuglelyn", der triller på gangen 
ca. 50 cm fra mine fødder. Jeg ræk¬ 
ker en arm bagud og giver min mor 
en advarsel om ikke at træde på 
kuglelynet. 

Karakteristika: 

• Størrelse. Som et dueæg eller et 
dværghøneæg. Måske lidt større. 


• Farve. Changerende luftig med 
utroligt smukke, afdæmpede 
farver i blåt, rødviolet, grønt 
og gult. Uanset, om kuglen lå 
"stille" eller bevægede sig, var 
farverne ikke i ro, men change- 
rede og var i bevægelse i forhold 
til hinanden, lidt i retning af et 
nordlys, der blafrer, men farve- 
bevægelserne foregik roligt "fly¬ 
dende" og ikke i de hurtige kast, 
man kan se i nordlys. 

• Form. Ved "stilstand" for det 
meste oval eller superelliptisk, 
men under bevægelse lidt amorf. 
Lignede på en måde en meget 
stor vanddråbe på en glohed var- 
mepande, men hvor vanddråben 
er relativt flad, var fænomenet 
klart "ustabilt kugleformet”. Da 
"kuglen" trillede rundt tæt ved 
mine fødder, så jeg den kun fra 
oven. 

• Bevægelse. Ligner meget vand¬ 
dråbens bevægelser på en varm 
plade. Ligger "uroligt stille" 
for snart at trille i en retning. 

Tilbage igen for at trille i en 
anden retning, osv. Alle bevæ¬ 
gelser foregik inden for ca. en 
halv kvadratmeter og var rolige, 
som om "kuglen” ikke kunne 
bestemme sig. Bevægelsesha¬ 
stighed som når man rækker en 
hånd frem for at hilse. 

• Anden iagttagelse. Fænomenet 
lyste ikke loftet op. Man ville 
sagtens kunne gå på loftet uden 
at opdage det. På den anden side 
var det særdeles tydeligt, da vi 
først opdagede det. Der var lidt 
genskin i gulvet vel op til et par 
centimeters afstand fra "kuglen". 

Vi hørte ingen lyde fra kuglen, 
og vi lagde ikke mærke til nogen 
lugt. Det var svært at se, om 
"kuglen" var under bevægelse, 
trillende eller bare flyttede sig 
hen over gulvet. Men den holdt 
sig til gulvet, så der var ikke tale 
om svævning. 

• Tidsrum for iagttagelse. Det ved 
jeg ikke. Jeg diskuterede det 
meget med min mor bagefter. Vi 
anede ikke, om vi havde set på 
fænomenet i 30 sekunder eller 
halvandet minut. 

Pludselig løb "kuglen” i en jævn, 
rolig bevægelse hen til en skor¬ 
sten, hvor der var en ca. fingerbred 
spække mellem gulvplanker og 
skorsten. Her forsvandt kuglen uden 
at efterlade sig spor. 

Under hele forestillingen havde 
jeg en ubændig lyst til at røre ved 
"kuglen”, der på et tidspunkt vel 
kun var 20 cm fra min højre fod, 
men jeg turde ikke. Jeg var bange ► 

for, at der kunne være en eller an¬ 
den voldsom energi i kuglen. 

Ca. 1950 - 7300 Jelling 


En dag i august måned ca. år 1950 
boede jeg sammen med mine for¬ 
ældre på en landejendom 2 km 
fra Jelling. Det var et forfærdeligt 
tordenvejr, og jeg sad i køkkenet 
hos min mor. I køkkenet havde vi 
et gammelt centralkomfur, der blev 
brugt til at opvarme huset med og 
til at lave mad på. 

Pludselig løftede ringene på 
komfuret sig 3-4 cm op i luften og 
faldt derefter ned igen. Ud fra hjør¬ 
net af komfuret stod en ildkugle på 
størrelse med en lille håndbold og 
snurrede rundt et par sekunder og 
eksploderede derefter med et brag, 
nøjagtigt som når vi dengang skød 
de røde kinesere af nytårsaften. Min 
mor stod med ryggen til komfuret 
og vendte sig først om ved braget. 
Da var der intet at se, blot en del 
sod på komfuret. Kuglelynet var 
sikkert gået gennem skorstenen til 
komfuret. 

Min far kom i samme øjeblik 
ud fra stuen. Her havde han set en 
ildkugle komme ud af telefonrøret 
(telefonen var en gammel model, 
der hang på væggen med to klokker 
foroven, telefonrøret hang på siden 
af telefonen, og man ringede op 
ved at dreje på et håndsving). Ild¬ 
kuglen hoppede over på hjørnet af 
skrivebordet fra telefonen, hvorefter 
den eksploderede med et brag. Der 
skete ingen skade. Der var luftled¬ 
ninger til telefonen på det tidspunkt. 

Vi var alle noget rystede efter 
oplevelsen. Min mor har altid været 
bange i tordenvejr, og det blev i 
hvert fald ikke bedre efter denne 
oplevelse. 

" ... Pludselig løftede rin¬ 
gene på komfuret sig 3-4 
cm op i luften og faldt 
derefter ned igen. Ud fra 
hjørnet af komfuret stod 
en ildkugle på størrelse 
med en lille håndbold, 
snurrede rundt et par se¬ 
kunder og eksploderede 
med et brag • •• 

1950’erne - 7000 Fredericia 


I den sidste udsendelse ”En naturlig 
forklaring” efterlyser du oplevelser 
med kuglelyn. Her har du så min, 
der ligger omkring 40 år tilbage, 
men stadig står ganske klar for mig. 

Det var en aften sidst i august. 


Kuglelyn 


Jeg kom hjem ved 21-tiden og stil¬ 
lede min cykel fra mig ved stativet 
uden for vores boligblok. Det havde 
rumlet lidt en halv times tid, men 
ikke noget særligt. Jeg havde fået 
låst min cykel og ville så selvføl¬ 
gelig gå ind ad døren og op. Men 
jeg nåede kun et par skridt, så kom 
kuglelynet. Det fulgte husets mur, 
og da det var for fødderne af mig, 
snurrede det rundt om sig selv 
(sådan opfattede jeg det). Jeg var 
absolut stiv af skræk, ude af stand 
til at røre mig. Om det tog et par 
sekunder eller måske kun brøkdele 
af sekunder, ved jeg ikke, men så 
fortsatte det langs muren og hen 
ad fortovet. Så først kunne jeg løbe 
ind. Kuglelynet var blåt og også 
med lidt gult, tror jeg. 

Næste dag viste det sig, at lynet 
havde fortsat ligeud, til det nåede et 
klubhus, der lå for enden af vores 
vej. Der eksploderede det (eller 
hvad sådan et nu gør), og huset blev 
slemt molesteret. Så tænkte jeg: 

”Det var nok godt, du ikke kunne 
røre dig.” For hvad nu, hvis jeg 
havde fortsat de par skridt over til 
døren, vardet måske mig, der var 
gået i stumper og stykker. 

Oplevelsen gjorde et stærkt ind¬ 
tryk på mig, ellers havde den nok 
heller ikke stået så stærkt i min 
erindring. 

1953-6780 Skærbæk 


Det eneste, jeg og min familie har 
set, var i sommeren 1953. Vi kørte 
i en Ford 31 fra Sønderborg i et 
voldsomt tordenvejr. I Kruså kørte 
vi mod højre, og kort efter Vej bæk 
så vi først en ildkugle i det fjerne 
på vores højre side. Kl. var ca. 22. 
Kort derefter kom der et kuglelyn 
ret tæt på i højre side. 

Lynet gik ud på bilen, og moto¬ 
ren gik i stå. Da lynet var passeret, 
kom lyset igen, og da bilen stadig 
var i fremdrift, gik motoren igen i 
gang. 

Vi var tre voksne og tre børn i 
bilen. Alle blev forskrækkede, men 
resten af turen hjem til Skærbæk 
gik planmæssigt. 

1954-7100 Vejle 


Jeg er uddannet astronom fra 
Aarhus Universitet (1969) og un¬ 
derviser i dag i fysik på Rødkilde 
Gymnasium i Vejle. Som 12-årig (i 
1954) så jeg et kuglelyn! Fænome¬ 
net iagttog jeg under et tordenvejr, 
hvor jeg var gået i ly i en kostald. 
Igennem stalddøren kom en lysende 
kugle på størrelse med en fodbold. 


Den sprang over på et gennem stal¬ 
den gående jernrør, hvortil køerne 
var bundet. Køerne rykkede tilbage 
i et sæt, mens lynet bevægede sig 
langs røret med en hastighed på 
ca. 4 m/s (vurderet ud fra staldens 
længde og varigheden af iagttagel¬ 
sen). Derefter sprang (næsten mo¬ 
mentant) lynet til den anden side af 
stalden, hvor køerne i denne side af 
stalden rykkede tilbage i et sæt, og 
lynet forsvandt ud gennem væggen. 
Varigheden af min iagttagelse har 
jeg vurderet til 4 sekunder (usik¬ 
kert). 

1960’erne - 8400 Ebeltoft 


I midten af tresserne var der en dag 
et forfærdeligt tordenvejr lige hen 
over det hus, jeg dengang boede i. 
Jeg stod midt i min entré foran mit 
spejl i færd med at rede lokkerne. 

Til venstre for spejlet var et indbyg¬ 
get lille skab, hvor husets elektriske 
måler sad. Pludselig lød et brag, og 
målerskabets låge sprang op, og ud 
kom et kuglelyn på størrelse med 
en stor fodbold. Det ildsprudlende 
uhyre fløj bag om ryggen på mig og 
igennem gangen hen til køkkenet, 
hvor døren stod åben. Det fløj igen¬ 
nem køkkenet og videre ud i et bag¬ 
rum, hvor oliefyret stod. Hertil stod 
døren også åben. I dette rum var en 
del vandrør, og igennem et af disse 
forsvandt kuglelynet ned i jorden 
efterladende en stank af svovl. 

Kuglelynet bevægede sig ikke 
specielt hurtigt. Måske som et men¬ 
neske i kvik gang. Så jeg havde god 
tid til at observere. Som I måske 
kan regne ud, var jeg nødt til at rede 
håret igen. I målerskabet var der 
ikke en eneste sikring tilbage. 

1968-4171 Glumsø 


Min svigersøn så et kuglelyn i 
1968, i sept. eller okt. Han var 
indkaldt som garder fra 1. sep. ’68, 
indkvarteret i barak i Jægerspris, 
da hans deling på vej hjem fra en 
øvelse oplevede et ekstremt vold¬ 
somt tordenvejr lige over. 

Efter hjemkomsten til barak¬ 
kerne opholdt han og tre andre sig 
i vaskerummet, som var udstyret 
med lange vaskekummer med 
fritløbende vandrør langs væggen. 
Henad dette vandrør, trillende oven 
på det, bevægede sig pludselig en 
ildkugle ca. på størrelse med en 
fodbold. Den var gullig-hvid og 
lugtede underligt, nærmest syrligt. 
Den bevægede sig rykvis, og den 
sitrede og knitrede. Den blev ef¬ 
terhånden lidt mindre og forsvandt 

Kuglelyn 


til sidst igennem muren, dér hvor 
vandrøret gik igennem. Det hele 
varede ca. 10 sek. 

De fire gardere kom ud af vaske¬ 
rummet i en fart og var chokerede! 
Ingen af dem havde før hørt om 
kuglelyn. Da jeg spurgte min svi¬ 
gersøn nærmere ud i dag, var det 
tydeligt, at den begivenhed stod 
særdeles klar i erindringen. 

1974 - 7451 Sunds 


I efterlyser i jeres udsendelse d. 

22.10 nogle, der har oplevet kug¬ 
lelyn. Jeg havde en oplevelse den 
15. juni i 1974, som jeg mener 
kan være et sådan. Jeg var på det 
tidspunkt 24 år og medarbejder på 
min fars gård. Der opstod om ef¬ 
termiddagen et kraftigt tordenvejr 
og skybrud, som man ikke oplever 
hvert år. 

Jeg opholdt mig i stalden, og 
på det tidspunkt kommer mine to 
brødre på 10 og 6 år ind ad døren 
fra en åben port, hvor der er for¬ 
bindelse over til en anden stald. 

De er iført gummiregnfrakker med 
hætte på. Bagved dem oppe under 
loftet langs en ledning kører der en 
rund ildkugle på størrelse med en 
badmintonbold. Dens farve er lys til 
let gullig. Den kommer ikke særlig 
stærkt. De stopper op og vil for¬ 
tælle mig noget. Kuglen når dem og 
ham, der står direkte under lednin¬ 
gen. Den daler lige så stille ned og 
rammer hans hætte, som han har på 
hovedet. Samme øjeblik den ram¬ 
mer ham, er den væk uden knald 
eller knitren. Det går så langsomt, 
ca. 2 sek., at man kan iagttage dets 
frie fald. Jeg er nærmest lamslået 
og får først sagt noget, efter det 
hele er overstået. De har hverken 
mærket stød eller andet, kun set et 
let lysglimt. 

Da uvejret var ovre, kunne vi 
konstatere, at det elektriske hegn, 
der var ovre i den anden stald, var 
brændt helt af, antageligt af et lyn¬ 
nedslag i hegnet ude på marken, 
som var blevet ført ind i bygningen. 
Den ledning, som kuglen fulgte, og 
som gav strøm til lysarmaturerne, 
var også ødelagt. 

Jeg har hverken før eller siden 
set noget lignende, og noget, jeg 
ofte har spekuleret på siden, er den 
forholdvis langsomhed, det foregik 
med. Et lyn er jo noget, der foregår 
meget hurtigt. 

Ca. 1980 - 9460 Brovst 


Det var omkring 1980, da jeg var 
ansat ved Han Herreds Elforsyning 


som kranfører. Min makker og jeg 
var nede ved Haverslev sydvest 
for Brovst tæt ved Limfjorden. Vi 
havde været nede at sætte højspæn¬ 
dingsmaster op, og det var sidst på 
eftermiddagen. Vi var ved at rydde 
lidt op, før vi skulle hjem. 

Himlen blev mere og mere mørk, 
og vi snakkede om, at det blev nok 
tordenvejr. Og pludselig kom kug¬ 
lelynet susende skråt ned fra himlen 
og ramte jorden med et ordentligt 
knald. Det var ikke mere end 4 til 
5 meter fra, hvor jeg stod. Vi blev 
meget forskrækkede, og vi skyndte 
os ind i kranbilen og kørte hjem. 

Selve kuglelynet var rundt som 
en bold og på størrelse med en al¬ 
mindelig tallerken. 

Vi var ellers vant til strøm fra 
10.000 volt til 60.000 volt, men her 
var vi lige ”ved at komme i stødet”. 

••• Kuglen, der havde 
en diameter på ca. 1 m, 
blev hurtiat fulgt af en 
anden, og begge kugler 
trillede med høj fart hen 
over marken, videre over 
vejen og over marken til 
venstre for os, hvor de 
gik i opløsning igen ... " 

1994 - 8900 Randers 


Lørdag den 30. juli 1994 stod vi, 
som så ofte før, tidligt op for at gå 
en tur, arrangeret af en af landets 
vandreforeninger. Denne gang gik 
turen til Silkeborg, hvor vi efter en 
sejltur fra Silkeborg til Himmelbjer¬ 
get skulle gå tilbage til Silkeborg, 
ca. 25 km. 

Turen forløb fint og i godt som¬ 
mervejr, bortset fra den sidste ca. 
halve time, hvor vi kunne høre, at et 
tordenvejr nærmede sig. Vi var dog 
heldige, for regnen kom først, da 


vi var færdige med at gå turen, så 
det var kun på køreturen hjemad, at 
vi fik regn. Undervejs hjemad blev 
vejret værre og værre. Ca. halvvejs 
hjemme var regnen så kraftig, at 
vi kørte med stærkt reduceret fart. 
Samtidig var der kortere tid mel¬ 
lem lynene, og selv i bilen kunne 
vi høre, at tordenbragene lød kraf¬ 
tigere. 

Pludselig slog et lyn ned så tæt 
på os, at bilen vippede ved trykbøl¬ 
gen derfra, så vi blev lidt nervøse, 
men endnu mere nervøse blev vi 
kort efter, da vi ca. 300 m længere 
fremme så nærmest en lyskugle, 
der opstod på en mark til højre 
for vejen, vi kørte på. Kuglen, der 
havde en diameter på ca. 1 m, blev 
hurtigt fulgt af en anden, og begge 
kugler trillede med høj fart hen over 
marken, videre over vejen og over 
marken til venstre for os, hvor de 
gik i opløsning igen. Det hele skete 
heldigvis så hurtigt, at vi ikke nåede 
frem til stedet, hvor kuglerne pas¬ 
serede vejen, for selv om det var et 
meget fascinerende syn, så havde vi 
ingen ønsker om at ”studere” fæno¬ 
menet på helt nært hold. 

Resten af køreturen hjemad 
foregik uden videre dramatik, så da 
vi nåede hjem, var nerverne ved at 
falde til ro igen, men oplevelsen har 
vi talt om mange gange siden. □ 


Skriv til SUFOI 

Har du set eller filmet noget 
mystisk på himlen, så kontakt 
SUFOI på adressen 

SUFOI, 

Postboks 6, 

2820 Gentofte 

- eller udfyld indberetningsske¬ 
maet på www.ufo.dk 




/ juni 2000 var Sønderjylland plaget af voldsomt tordenvejr l Haderslev sad en 89 
år gammel kvinde og spiste aftensmad, da et lyn slog ned udenfor Samtidig eksplo¬ 
derede pæren i lampen over fyrretræsspisebordet. Ud af lampefatningen fløj en lys¬ 
kugle lige ned på bordet og antændte det. Kvinden fik dog hurtigt slukket ilden med 
et vådt håndklæde, men - som det ses på billedet - blev bordet ødelagt. Mærkeligt 
nok slog husets fejlstrømsrelæ ikke ud, da elnettet fik besøg af kuglelynet. 

(Foto: SUFOI Piet ure Library) 

Kuglelyn 


Et besynderligt fænomen 


AF DAVID 
HAMBLING 


Kuglelyn fotografe¬ 
ret nær Melbourne 
i 1992. 

(Foto: Ben Everett) 






Hvilken forskel er der på et kuglelyn og en ufo? Og hvorfor er militære vi 
denskabsmænd så interesserede i at finde svaret? 


denskaben ikke enes om, hvad kug¬ 
lelyn egentlig er for noget. Adskil¬ 
lige kvalificerede og vidt forskellige 
teorier strides om det. Løsningen 
kommer måske, hvis det lykkes at 
fremstille kuglelyn i et laboratorium 
på en overbevisende måde. Det er 
aldrig sket - i hvert fald ikke of¬ 
ficielt. 

Militærets interesse for kuglelyn 
går adskillige årtier tilbage, og både 
USA og Rusland har forsket i kug¬ 
lelyn, men forskningsresultaterne er 
hemmelige. 

En teori går helt tilbage til 1943, 
da de allieredes bombefly fløj over 
Tyskland, og man så mærkelige lys, 
som nærmede sig og fulgte efter 
flyene. Lysene var på størrelse med 
basketbolde og syntes flere gange at 
påvirke flyenes elektriske systemer, 
men var ellers harmløse. Nogle på¬ 
stod, at disse lys - kaldet ”foo figh¬ 
tere” - var et eller andet hemmeligt 
nazi-våben. Beskrivelsen af foo 
fighterne (på størrelse med en ba- 
sketbold, flimrende og guldfarvede) 
passer meget godt på kuglelyn. 

Tidspunktet er også meget vig¬ 
tigt, da fænomenet tilsyneladende 
dukkede op, da Tyskland havde 
udviklet radar. Så det er meget 
sandsynligt, at de opstod som følge 
af de tyske systemer eller i en vek¬ 
selvirkning mellem tysk radar og 
det luftbårne radarsystem H2S om 
bord på de allierede fly. 

Ud fra de få data, der er til rå¬ 
dighed, ser det ud til, at der findes 
udstyr, som kan producere forskel¬ 
lige slags kunstige kuglelyn. Noget 
af udstyret findes kun i laboratorier. 
Andet er prototyper, og nogle er 
allerede i brug. De består af et ar¬ 
senal af uortodokse våben, fra mis¬ 
silskjolde og lette bomber til meget 
energirige lasere og ion-torpedoer. 

Der har længe verseret rygter 
om, at mikrobølger kunne skabe 
kuglelyn [1]. Ifølge denne teori kan 
meget store elektriske ladninger i 
en tordensky udsende en så kraftig 
elektromagnetisk stråling, at luften 
bliver ioniseret og dermed skaber 
de karakteristiske lyskugler og lug¬ 
ten af ozon. 

Den 2. april 1993 var der på 


Der sker noget på en motorvej, der 
går gennem ørkenen i det sydvest¬ 
lige USA. En række biler holder i 
rabatten. Førerne står sammen og 
peger på noget i det fjerne. En bil 
nærmer sig og sætter farten ned. 
”Du skal se det her!" udbryder den 
ophidsede tilskuer. ”Det er helt sik¬ 
kert aliens.” 

Flan peger på et strålende lys i det 
fjerne. Det er ikke et fly, en stjerne 
eller noget andet, som de har set 
før. Chaufføren er i uniform og har 
rang af major i det amerikanske 
flyvevåben. Med et skævt smil siger 
han: 

”Bare rolig. Det er helt sikkert en 
af vores.” 

Elvis majoren tænkte på et kuglelyn 
og ikke et avanceret fartøj, havde 
han måske ret. 


Kuglelyn er det mest besynderlige 
af de uforklarede fænomener. Ikke 
mindre end fem procent af befolk¬ 
ningen har set et kuglelyn. I mange 
år blev det forklaret som en optisk 
illusion. Men så, efter ansete vi- 
denskabsmænd selv havde set dem, 
blev kuglelyn gradvist accepteret 
som et virkeligt, men dog mystisk 
fænomen. 

Kuglelyn optræder som en 
glødende kugle med størrelser 
varierende fra en tennisbold til en 
fodbold. De flyver langsomt om¬ 
kring, og efter adskillige sekunder 
forsvinder de enten ganske lydløst 
eller med et brag og en byge af 
gnister. Kuglelyn er almindeligvis 
gule eller blå og kan efterlade en 
mærkelig lugt af ozon. De sættes 
ofte i forbindelse med tordenvejr el¬ 
ler elektrisk udstyr. 

Problemet er, at selv om vi ved, 
hvordan et kuglelyn ser ud, er vi¬ 


Georg Wilhelm Richmann dræbes i 
august 1753 af et lille kuglelyn, som 
tiltrækkes a f hans elektriske forsøgsop¬ 
stilling. 


Mere end 60% af alle kuglelyn ses in¬ 
dendørs. 


En bygning i Paris rammes af et kugle¬ 
lyn i juli 1876. 

forsiden af Izvestia en historie om 
præsident Bush’ stjernekrigsprojekt. 
Til gengæld for oplysninger om 
detaljer i det amerikanske SDI- 
system gav russerne detaljer om 
deres planer. Disse detaljer drejede 
sig blandt andet om meget kraf¬ 
tige mikrobølge-generatorer, hvis 
stråler kunne nå op i meget store 
højder. Når disse meget energirige 
stråler skar gennem luften, rev de 
luftmolekylerne i stykker og skabte 

Kuglelyn 


plasma, akkurat som lyn. Mikro¬ 
bølgerne skabte et ”plasmoid” - en 
stabil kugle af plasma - i det spor, 
et angribende missil ville følge. Når 
missilet med stor hastighed rammer 
ind plasmaet, vil det blive ødelagt 
som følge af en kombination af 
varme og magnetiske- og aerodyna¬ 
miske kræfter. 

Vestlige analytikere var dog 
meget skeptiske, men russerne er 
kendt for at have eksperimenteret 
med ekstremt kraftige og energirige 
mikrobølge-våben, og at de er flere 
år foran på dette område \2\. 

Russiske installationer identifice¬ 
ret som fase-array radar kan mulig¬ 
vis være i stand til at udsende kraf¬ 
tige mikrobølger. De udgør måske 
et lokalt forsvar for Moskva, ikke 
et usårligt skjold, men nok til at så 
tvivl hos en angriber, hvis nogen 
ville foretage et angreb på Kreml. 
Det samme princip blev forsøgt 
anvendt til gadebelysning i Sovjet¬ 
unionen i 1960’erne [3]. Projektet 
blev opgivet, da plasmoidet havde 
en tilbøjelighed til at blive tiltrukket 
af passerende fly. 

Amerikanske militærforskere 
fulgte samme spor, da de arbejdede 
med lasere i 1980’erne |4). Ved 
hjælp af kraftigt infrarødt lys eller 
kraftig mikrobølgestråling kunne 
de skabe glødende kugler. Ved at 
gentage laserpulserne fik man et 
konstant lys med en høj knitrende 
og hvæsende lyd. Lyset kunne flyt¬ 
tes ved at flytte strålen, men det, 
der interesserede videnskabsfolkene 
mest, var, at lyden varierede, når 
man ændrede på laserpulserne. Ved 
hjælp af nogle forbedringer kunne 
man endda modulere laserstrålerne, 
så de kunne overføre og gengive en 
menneskestemme. I 1991 blev det 
foreslået, at ”den talende ildkugle” 
kunne inddrages i Golf-krigen, så 
man med Allahs stemme kunne 
råbe irakerne op og få dem til at 
vælte Saddam Hussein. Planerne 
blev dog afvist af militæret, men 
teknologien råder man stadig over 
[5]. 

Andre teorier om kuglelyn 
handler om, at de er en slags fluore¬ 
scerende lys, som opstår, når støv¬ 
partikler i luften begynder at gløde, 
når de rette omstændigheder er til 
stede. For eksempel kan de elek¬ 
triske felter, der er til stede under 
et tordenvejr, påvirke urenheder i 
luften. Denne effekt anvendes inden 
for astronomien til at øge telesko¬ 
pers opløsning. 

Turbulens i Jordens atmosfære 
forstyrrer lysets passage. Det får 
stjernerne til at blinke - romantisk 


lys for elskende, men irriterende 
for astronomer, som ønsker at se 
stjernerne tydeligt. "Adaptiv optik” 
er løsningen. I stedet for faste spejle 
i teleskoperne, bruge man fleksible, 
som konstant ændrer sig og på den 
måde fjerner forstyrrelserne. 

For at kunne gøre dette, kræver 
det viden om forstyrrelserne i at¬ 
mosfæren ved at se på en stjerne, 
der bruges som reference, og sam¬ 
menligne det forvrængede billede 
med dets sande udseende. Refe¬ 
rencen er en slags ledestjerne, men 
desværre for astronomerne er der 
alt for få af dem på en meget lille 
del af himlen, og derfor kan adaptiv 
optik ikke bruges i praksis. Så når 
astronomerne på Lick Observatoriet 
nær San José i Californien har brug 
for en referencestjerne, laver de den 
selv. 

Ved at rette en laser mod himlen 
kan de skabe en kunstig stjerne 1 13 
km over dem [6]. Nøglen er lase¬ 
rens frekvens, da den skal have den 
rigtige bølgelængde for at stimulere 
det bånd i atmosfæren, der kaldes 
natriumlaget. Dette lag indeholder 
natriumioner, som absorberer energi 
fra laseren og omdanner den til syn¬ 
ligt lys. Nogle af de "ledestjerner”, 
som opstår, er så kraftige, at de kan 
ses med det blotte øje. 

Det er vel unødvendigt at for¬ 
tælle, at adaptiv optik også bliver 
brugt af militæret. På samme måde 
som de forvrænger stjernelys vil 
de atmosfæriske forstyrrelser også 
påvirke en laserstråle. De forstyr¬ 
relser kan også fjernes med adaptiv 


optik. Ballistic Missile Defence er i 
forreste linje med planlægningen af 
deres Airborne Laser, ABL, et mo¬ 
dificeret Boeing 747-400F fragtfly 
udstyret med en meget kraftig laser. 
ABL vil i år udføre de første forsøg 
med affyring af laseren. Planerne 
er, at en flåde af den slags fly skal 
være operationsklare i 2008 [7]. 

ABL er uden tvivl hypermoderne 
og anvender et system, som er 10 
gange hurtigere end systemerne, 
der står på Lick Observatory. Den 
vigtigste del er en Beacon Illu¬ 
mination Laser. I teorien er den 
afhængig af, at lyset reflekteres fra 
det missil, der er målet. Men da 
man ved at male missilet sort kan 
forhindre refleksioner fra laseren, 
bruger man en laser-ledestjerne som 
backup. Denne laser vil blive meget 
kraftigere og mere avanceret end 
den civile version. Lige som den 
laserplet, som high tech skarpskyt¬ 
ten bruger, vil ledestjernen fra ABL, 
når den farer tværs over himlen for 
at udpege målet, udføre manøvrer, 
som et almindeligt fly ikke kan. 

En anden teori om kuglelyn 
handler om, at kuglelyn faktisk 
består af en brændende gas eller en 
samling brændende pulver (sand¬ 
synligvis kulstof eller silicium), 
der er dannet af et lyn eller plasma 
forårsaget af lynet. Denne teori har 
den fordel, at der ikke kræves unor¬ 
mal stråling eller et unormalt elek¬ 
trisk felt som de tidligere nævnte 
teorier. Men teorien rejser imid¬ 
lertid det indlysende spørgsmål: 
Hvordan kan en sky af brændende 



The Air home Laser 
(ABL) våbensystem 
skal operere over 
skydækket, hvor det 
kan spore fjendtlige 
missiler og derefter 
udpege missilet med 
laserstrålen, som 
er så kraftig, at 
missilet ødelægges, 
inden det kan gøre 
skade. Det kraftige 
laservåben er pla¬ 
ceret i næsen på et 
modificeret Boeing 
747-400F fragtfly. 

(Tegning: © 

2003 The Boeing 
Comp any) 

Et medlem af 
Team ABL (U.S. 

Air Force, Boeing, 
Lockheed Martin og 
TRW) arbejder på 
en forsøgsopstilling 
med det lasen’åben ¬ 
sy stem, som under 
alle vejrforhold 
skal kunne ned¬ 
skyd e missil er flere 
hundrede kilometer 
væk. 

(Foto: © 2003 The 
Boeing Company) 



gas eller plasma forblive stabil så 
længe? 

Der er dog et lignende eksempel, 
hvor gas forbliver en sammenhæn¬ 
gende masse forholdsvis længe, 
før det forsvinder. Det kaldes en 
røgring. For fysikerne er det et 
eksempel på en ringformet hvirvel 
med nogle unormale egenskaber, en 
af dem er stabilitet. Hvis ringen har 
mindre tæthed end omgivelserne 
(fx varm røg i kold luft), kan den 
bevare stabiliteten, så længe den 
opretholder rotationen. 

Hvirvelstrømme opstår alle ste¬ 
der i naturen, fra de små i blodets 
strøm gennem hjertet og årerne til 
de store i atmosfærens vejrsystemer. 
Vulkaner kan blæse dampringe, som 
kan eksistere i flere minutter, langt 
op i atmosfæren. Det er ikke usand¬ 
synligt, at lyn kan gøre det samme. 
En sky af hurtigt brændende gas 
eller plasma kan blive suget ind og 
forblive stabil i forholdsvis lang tid 
i en hurtigt roterende hvirvel. 

Det at kunne holde en kugle af 
gas med høj temperatur sammen 
og få den til at bevæge sig med høj 
hastighed, er virkelig interessant for 
våbenindustrien. Sådan et forsøg 
blev udført under et projekt med 
navnet ”Marauder” i 1993 af det 
amerikanske flyvevåbens Philips 
Laboratory [8]. 

”Marauder” står for "Magneti- 
cally Accelerated Ring to Achiever 


Ultra-high Directed Energy and 
Radiation” (altså ringe der bliver 
accelereret op i høj hastighed, så de 
indeholder meget energi og kraftig 
stråling), helt sikkert et akronym, 
der vil vinde enhver pris. Ved for¬ 
søgene med Shiva Star systemet 
opstod der donut-formede plasma¬ 
ringe [9]. Ved andre forsøg, hvor 
man eksperimenterede med varm 
nuklear fusion, opstod den samme 
slags ringe i et kraftigt magnetfelt. 
Formålet med Marauder var at 
fremstille plasmaringe med meget 
høje rotationshastigheder. 

Som ved lyn vil den tynde, 
varme kerne i ringen være omgi¬ 
vet af en kugle af urolig luft. Når 
ringen rammer et fast mål, vil den 
producere et "kraftigt mekanisk og 
varmt chok” og udsende impulser 
af elektromagnetisk stråling. Disse 
”ion-torpedoer” har en ødelæg¬ 
gende virkning på missiler og fly. 
De vil også være meget virksomme 
mod kommando- og kontrolcentre, 
da den elektromagnetiske impuls 
vil forstyrre hvis ikke ødelægge 
elektronisk udstyr som fx compu¬ 
tere. 

Selv om denne teknologi alle¬ 
rede på nuværende tidspunkt giver 
mange gyldne løfter, ser det ikke ud 
som om, den er taget i anvendelse. 
Det er dog muligt, at den blot er 
blevet gemt godt af vejen, da den er 
så vigtig, at den må holdes hemme¬ 


lig, som det skete med udviklingen 
af Stealth-teknologien i 1970’erne. 
Hvis dette er tilfældet, kan enhver 
forsøge at gætte på, hvor langt man 
er nået. 

Endnu en teori om kuglelyn går 
på, at de er en elektrisk udladning 
mellem partikler eller støvtråde 
i luften, og deres lys opstår på 
samme måde som lyset fra en elek¬ 
trisk pære. En af de mest fremtræ¬ 
dende forskere på dette område er 
dr. James Corum. Hans arbejde med 
elektriske ildkugler er velkendt. Ved 
hjælp af en kraftig teslaspole har 
han i laboratoriet lavet små lyskug¬ 
ler med kort levetid. Selv om de var 
små, opførte de sig på mange måder 
som klassiske kuglelyn. Dr. Corum 
har også være beskæftiget med mi¬ 
litære udgaver af sin forskning [ 10]. 



Under Operation Desert Storm i 1991 
blev irakiske højspændingsledninger 
ødelagt af BLU-I I4B, en bombe som 
udsender lange kulstoffibre. 


Dr. Corums forskning tyder på, at 
elektriske ildkugler kan dannes, hvis 
der er store koncentrationer af kul¬ 
stof eller fordampede metalpartikler 
tæt på et kraftigt, elektrisk felt. Un¬ 
der Operation Desert Storm i 1991 
blev irakiske højspændingsledninger 
ødelagt af BLU-114B, en bombe 
som udsendte lange kulstoffibre. Et 
noget mere avanceret våben blev 
brugt mod serbiske elværker under 
Operation Allied Force. En bombe 
udsendte en sky af kulstofstøv [11]. 
Kendt som en ”blød bombe”, da 
den ikke indeholdt sprængstoffer, 
men kun skabte kortslutninger, kul- 
buelys, som fik kraftværkerne til at 
lukke ned. Våbenet havde en ræk¬ 
kevidde på omkring 50 m, og den 
store energimængde, som lysbuerne 
udsendte, forårsagede små eksplo¬ 
sioner. Det kunne være interessant 
at se, om disse små lysbuer lignede 
en sværm af kuglelyn, når de svæ- 

vede rundt mellem generatorerne 
og udsendte byger af gnister. Selv 
om Pentagon erkender eksistensen 
af bløde bomber, afviser man her at 
komme ind på detaljer. 

Efter at have passeret gennem ad¬ 
skillige døre med bevæbnede vagter, 
når manden i uniform militærba¬ 
sens centrum. Da han kommer ud, 
hilser kollegerne på ham. 

”Så du showet fra motorvejen? En 
flot forestilling, hva ’ ? ” 

"Ikke værst.” 

”Det skal nok lede deres tanker væk 
fra det rigtige, følsomme projekt”. □ 

Kilde: 

Fortean Times, nr. 163/ - for 

Lav dit eget kuglelyn 

I køkkenbordsopfindernes ånd har mange amatører eksperimenteret 
med, hvordan man skaber et kunstigt kuglelyn ved hjælp af et stearinlys 
og en mikrobølgeovn. Vi vil på det kraftigste advare dig mod at foretage 
ovennævnte eksperiment, og forfatteren påtager sig intet ansvar for ska¬ 
der, som dit eksperiment kan forvolde. 

Eksperimentet er som følger: 

Anbring et tændt stearinlys eller en tandstikker i mikrobølgeovnen i 
nogle få sekunder. Tag det så ud og start mikrobølgeovnen. Resultatet 
er et lille lysende ”plasmoid” øverst i mikrobølgeovnen. Et bevis på mi- 
krobølge-kuglelyns-teorien? Eller noget helt andet? 



I denne glasbeholder anbragt i en mikrobølgeovn opstod et stabilt plasmoid led¬ 
saget af en høj summen. 


Link til eksperimenterne: 

http://www.jlnlabs.org 

http://jnaudin.free.fr/html/plasma.htm 

Ifølge den seneste forskning er mennesker ikke de eneste, som kan 
skabe kuglelyn. Snaprejen (alpheus hetarochaelis) kan frembringe plas¬ 
makugler med en temperatur på 5.000 grader C. Når rejen lukker sin 
klosaks i, laver den en strøm af små bobler, som udvider sig og derefter 
kollapser. Det er dette kollaps, som frembringer plasmakuglerne. De er 
dog mindre end 3 mm og eksisterer kun i et nanosekund, så de kan vel 
blot betegnes som kortvarige lysglimt. [121 


Støt Støttefonden 

SUFOfs arbejde udføres alene 
gennem frivillig arbejdskraft. Men 
nogle gange skal der også penge 
til for at realisere foreningens mål. 
Foruden et overskud fra UFO-Nyt 
finansieres mange af foreningens 
aktiviteter gennem SUFOfs Støtte¬ 
fond, der har eksisteret siden 1980. 

Der står i dag kr. 9.000 i fonden, 
men SUFOI vil have brug for endnu 
flere midler for at kunne gennem¬ 
føre de kommende aktiviteter. 

På vores ønskeseddel står der: 

• En ny plancheudstilling. Den nu¬ 
værende er utrolig populær og lånes 
ud til mange biblioteker og arran¬ 
gementer - men den er nedslidt og 
skal fornys. 

• Et stort ufo-arrangement i 2007, 
hvor foreningen fylder 50 år! Det 


er slet ikke for tidligt at tage fat 
på planlægningen af dette, men en 
forudsætning er, at der er midler til 
afholdelse af et sådant arrangement. 

• Nyt oplag af heftet ”Når du ser et 
stjerneskud”. Igen en af foreningens 
succeshistorier, hvor Tipsmidlerne/ 
Undervisningsministeriet støttede 
udgivelsen af dette oplysningshefte 
i et oplag på 15.000 eksemplarer. 
Disse er nu væk, og vi har hårdt 
brug for et nyt oplag. Desværre vil 
Tipsmidlerne ikke støtte et nyt op¬ 
lag, så vi må selv finansiere det. 

Vi modtager derfor meget gerne 
støtte fra UF O-N yt s læsere og an¬ 
dre, der med et lille (eller større!) 
bidrag ønsker at bidrage til gen¬ 
nemførelsen af disse aktiviteter. Bi¬ 
drag kan fremsendes på foreningens 
girokonto 9 11 77 25. Anfør ven¬ 
ligst ”Støttefond” ved indbetaling. 

Nyhed og juletilbud 


Bognyhed 

Udvidet særudgave! 

Konspirationsteorier 

-40 populære sammensværgelser 


Konspirations¬ 

teorier 

40 populære sammensværgelser 







I foråret 2003 udgav SUFOI ”Konspirationsteorier: 

20 populære sammensværgelser” - og bogen blev 
hurtigt udsolgt! Nu er denne populære bog udkommet i en 
udvidet særudgave på forlaget Dingbat og kan købes hos SUFOI. 

Bogen er på 151 sider, ill. og indbundet. 

Kr. 69,95 

(Bestillingsnummer B-047) 

”En lækkerbisken for alle elskere af konspirationsteorier. Skrevet af Lars Bugge, der har skrevet en række bøger 
om samme emne, fx Mysteriet om mordet på John F. Kennedy, 2002. Dette mystiske attentat er da også en læk¬ 
kerbidsken for enhver konspirations-fan, og er selvfølgelig med i denne bog, som omfatter 39 andre mystiske be¬ 
givenheder, som kan få blodet i kog hos en rigtig fan. Attentater, mystiske dødsfald, mystiske begivenheder, her er 
det hele...” (fra Lektørudtalelsen, DBC) 



UFO-bølger 

Luftskibsbølgen over USA o\ 

50 sider, ill. Normalpris kr. 29,00. 

Julepris kr. 9,00 


UFO-bølger 





Nye UFO-beviser - 



og modbeviser 


Nye UFO-beviser 

-- 

lre ufo-bølger. 

- og modbeviser 




MJ-12 sagen, New Zealand ufo-fil men m.m. 
59 sider, ill. Normalpris kr. 86,00. 

Julepris kr. 39,00 


Dobbeltmåner 

Sjældne atmosfæriske fænomener observeret over 
Danmark. 59 sider, ill. Normalpris kr. 39,00. 

Julepris kr. 19,00 


UFOer: Hvad siger 
videnskaben 

Pro et contra Condon-rapporten. 
39 sider. Normalpris kr. 29,00. 

Julepris kr. 9,00 



e 



Mirakelmanden 
Uri Geller 

Beretningen om et mediefænomen. 
35 sider, ill. Normalpris kr. 19,00. 

Julepris kr. 9,00 

Det uforklarlige 


I skolen lærer vi, at videnskabsmændene for hver dag, der går, ser længere og 
længere ud i rummet, og længere og længere ind i cellernes og atomkernernes 
inderste hemmeligheder. De har faktisk løst de fleste af naturens og eksisten¬ 
sens gåder. Det passer bare ikke! 1 vores højteknologiske verden falder fisk ned 
fra himlen. Folk bryder i brand uden nogen påviselig årsag og bliver reduceret til aske på få sekunder. Man opda¬ 
ger ikke, at en forbipasserende er et spøgelse, før man går lige igennem ham. Dyrelivet svarer ikke altid til zoolo¬ 
gibøgernes angivelser. Og tusinder af mennesker er overbevist om, at vi ikke er alene i universet, og at intelligente 
væsener fra andre planeter jævnligt aflægger besøg. 


Tag med på en udflugt i den gråzone, der ligger mellem det velkendte og det ukendte. 


I Det uforklarlige beretter Lars Thomas om en lang række tilsyneladende uforklarlige fænomener - fra huse, der er 
hjemsøgt af spøgelser til spontan selvforbrænding, vandrende sten, reinkarnation, psykokinese, korncirkler, Loch 
Ness-uhyret, UFO’er og meget, meget mere. 


Det uforklarlige , 192 sider, illustreret og indbundet. Kr. 249,00 
(Bestillingsnr. B-046). Bogen kan bestilles på nedenstående kupon. 


■8-c- 


Tilbud og nyheder ril læserne 

Alle varer kan bestilles på denne kupon (eller en kopi af den). Sæt kryds ved de ønskede varer. 

Send kuponen til: SUFOI, Postboks 6, 2820 Gentofte. Og vi sender et girokort. Så snart vi modtager din 
indbetaling, sendes alle varer. Porto/ekspeditionsgebyrer på kr. 19,00 - uanset hvor meget du bestiller. 

Navn:_ 

Adresse: _ 

Send venligst de afkrydsede varer: 

O Det uforklarlige Kr. 249,00 

Nyhed 

O Konspirationsteorier Kr. 69,95 

Udvidet særudgave! 

O Kenneth Arnold fortæller (kassettebånd) 

Kr. 20,00 

O The War of the Worlds (CD) Kr. 88,00 
O Mysterious Spheres (CD) Kr. 129,00 
O Det glemte folk (2 bind) Kr. 298,00 
O UFO-plakat Kr. 40,00 
O UFO’er på radar Kr. 39,00 

Til det samlede beløb lægges kr. 19>00 i porto/ekspedition 


O The Fantastic Flight Of JAL1628 

Kr. 49,00 

O UFO-bølger Julepris Kr. 9,00 
O Dobbeltmåner Julepris Kr. 19,00 
O UFOer: Hvad siger videnskaben 

Kr. 9,00 

O Nye UFO-beviser - og modbeviser 

Kr. 39,00 

O Mirakelmanden Uri Geller 

Julepris Kr. 9,00 
















Ufo 

Jonathan Burnett fra South Wales i England var i 
slutningen af september 2003 ved at fotografere 
nogle venner på skateboard uden for sit hjem, da han 
pludselig så noget usædvanligt på himlen. Det lyk¬ 
kedes ham at tage to fotos, som er så bemærkelses¬ 
værdige, at NASA kort efter valgte at offentliggøre 
det ene som ”Dagens astronomiske foto” på internet- 
tet. Der har været mange gæt på, hvad billederne i 
virkeligheden viser, lige fra det måske nærliggende 
meteoritnedfald til et flys kondensstribe oplyst af 
solnedgangen. På nuværende tidspunkt er det ikke 
med sikkerhed fastslået, hvad Jonathan Burnett har 
fotograferet. □ 

Den 15 -årige Jonathan Burnett var ved affotogra¬ 
fere med sit digitale kamera i nærheden af hjemmet 
ved Bridgend, da en lille dreng pludselig råbte, at 
”solen var eksploderet ”. 


Dette foto er taget af Chris Brown og viser kondens¬ 
striben efter opsendelsen af Rumfærgen Atlantis om 
aftenen den 19 . maj 2000 fra Kennedy Space Center 
i Florida. Billedet viser, hvordan sollys kan skabe 
spændende lysfænomener i en kondensstribe. 


foto 



r -> 


UFO-Nyt i 2004 

Årets første nummer af UFO-Nyt udkommer den 16. fe¬ 
bruar, hvor vi bl.a. ser nærmere på, om det er muligt, at 4 
mio. amerikanere har været bortført af aliens. 

Alle læsere ønskes en glædelig jul - og på gensyn i 2004. 

